PaisajeNatur-ondarea - Ayuntamiento de Tafalla/Tafallako Udala HOME\nTafalla Nafarroako erdialdean kokatua dago. Zonaldeko klima kontinenteko mediterranearra da. Nafarroako erdialdean dauden mendizerrek (Urbasa, Andia, Erreniega, Alaitz eta Izko) pantaila moduan jokatzen dute eta itsaso aldetik hegoalderantz datozen eurien sarrera galgatzen dute. Hau dela eta, plubiometria apalagoa da Artederretatik barnealderantz. Iparraldetik datorren Ziertzo haizea hotza da, eta hegoaldeko Sargoria beroxeagoa ordea.\nTafallako dermioan hidrografikoki bi arro daude: Zidakosekoa eta Argakoa. Lobera, Valdiferrer eta Almendrolar gainak eta Planoko aldatsa dira isurialdeen banalerroa. Ipar-mendebaldeko Monte Alto eta Carravieja mendizerretako urak Zidakosera isuritzen dira eta hego-mendebaldekoek trokarteek elikatzen dituzte eta el Saso eta Kandaraitz igaroz, Argara heltzen dira.\nDermioa ipar-mendebaldean Artaxoarekin egiten du muga, ipar-ekialdean Puiu eta Leotzekin, ekialdean San Martin de Unxekin, hegoaldean Erriberri eta Faltzesekin eta mendebaldean Miranda de Arga, Berbintzana eta Larragarekin.\nLanda-azalerak osotara 9.382,99 hektarea hartzen ditu, zeinetatik 9.226,76 partzelak diren eta 156,23 bideak, ibaiak, etab… Nabarmentzeko da azalera guztiaren erdia baino gehiago gure arbasoek utzitako ondarea den komunala dugula. Komunala zaintzeaz gain, handitzen ere saiatu behar gara hurrengo belaunaldiek disfruta dezaten.\nDermioan Nafarroako azken baso eta horren zabartsu ez diren eta hegoaldeko erdialdeko estepako lurraldeen arteko transizioa ematen da. Tafalla iparraldetik hegoaldera geroz eta lehorragoa da eta honek eragina du paisaiari ematen zaion erabileran. Iparraldeko ametz eta arte basoetatik hegoaldeko estepako paisaietara igarotzen da kilometro gutxi batzuetan.\nTafallako paisaia giza-ekintzak espazioan sortutako morfologiaren eragina da eta jendarteak nola ikusi eta hautematen duenaren emaitza: nekazaritza, basoak, bideak, ibaiak, eraikinak, azpiegiturak… Baita ere denboran zein espazioan ematen diren aukera aldakorren isla da: labore ezberdinak urtaroaren arabera, garraio euskarri eta sare alternatiboak, eraikitzeko era ezberdinak, produktu batzuen sorrera eta ez beste batzuena, etab… Ingurugiro eta kultur interesatik haratago, paisai natura, jendartearen arteko topagunea da eta jendarte beraren ongi izatean eragina izateaz gain, nortasunean ere eragina du.\nEL JUNCALEKO URMAELA\nIparralderanen dagoen iberiar penintsulako urmael endorreikoa da. Gutxi gora behera 2,5 hektareatako azalera du, eta metro bat baino gutxiagoko sakonera. Era naturalean ur-lehortar erara eboluzionatu duen lekua da. Inguruko muinoen isurketa uretaz zein inguruko terraza kuaternarioetan sorrera duen iturburu batetatik elikatzen da.\nOso kolmatatua dagoen hondo planoko urmaela dugu, ia osorik lezkak hartua. Kabia bertan egiten duten hegaztien artean txilinporta txikia, basahatea, uroilanda handia, uroilo arrunta, kopetazuri arrunta, eta lertxunhauskara ditugu. Azken honetaz 100 ale eta hamarka kabi ikusi ahal dira. Neguan txilinporta txikia, basahatea, zertzeta arrunta, zingira-mirotza eta mirotz zuria ikusiko ditugu. Ura horren gazia denez, ez dago inolako arrainik.\nUrmaelean eraikiko den hegazti behatokia eta Romeraleseko zabortegiaren itxierak lagunduko du Tafallako bitxi hau hobe disfrutatzea eta errazago zaintzea.\nHau eraiki bitartean, urmaela behatzeko lekurik aproposena aintzinako Romerales zabortegira eramaten zuen errepidea da. Leku honetan dagoen lurraren elebazioak bista paregabeak eskeintzen ditu, fauna behatzeko prismaikoak ezibestekoak diren arren.\n2016tik Juncaleko urmaela Kontserbazio Bereziko Zonaldea izendatua dago eta Natura 2000 Sareko parte da. Sare hau Europar Batasuna mailan espezie eta habitaten mantentzea bermatzeko egin da.\nUrmaela lezkadiz josia dago. Hauek sakonera gutxi hartzen badute ere, 2 metro baino gehiagoko altuera har dezakete, espezie askoren babes eta erreproduzio gerrikoa sortuz. Urmaelak zainketa bereziak behar ditu, giza jarduerak eragin negatiboa izan baitezake bere kontserbazioan (ongarri kimikoak, lur-lantzeak, lezken erretzeak…).\nZingiritar landareriaz inguratutako beste urmael txikiagoak ere aurki ditzakegu Tafallako dermioan, non ingurura moldatutako fauna dagoen. Juncal urmaeletik mendebaldera kilometro 1etara Romeralesekoarekin egingo dugu topo, zeina bere sakontasun eskasa dela-eta, udan lehortzen den lurreko gesala azaleratuz. Abere zein basurdeek bisitatzen dute, eta Juncalekoarekin bat unitate bakarra osatzen dute, hegaztiak batetik bestera joaten direlarik.\nNafarroako Onura Publikoko Mendien Katalogoan dago eta hori dela eta ezin da labakitu. Hiriko baso-masa garrantzitsuena da, hiriko birika hain zuzen ere. Ekologikoki Nafarroako iparraldeko eta erdialdeko zonalde basodunak eta hegoaldeko zonalde estepario zein lauagoren arteko muga da. 1.100 hektareako gainazalerarakin, komunalaren zati da eta Erriberri eta Tafallako dermioen artean dago banatua.\nJatorrian maila baxuagoak bilatzen zituzten urez ertzetatik higatutako alubial lautada zabal baten zati izan zen, orain goi-ordoki moduan geratu dena. Garaieran kokatuta dagoenez, uharte itxurako singularitatea du, non arteak eta karraskak topa ditzakegun.\nZarbatsuak ez diren lekuetan laborantza lurrak handitzeko asmoz egindako hainbat lurberriek, hala nola 495 hektareatan eragina izan zuen 1963koa, sortutako zuhaitzik gabeko lautadak daude. Beste erabilera mota batzuk ingurumena handeatu dute, hala nola 1985a arte bertan izandako zabortegia. Egun pinu alepoz eta karraskaz birlandatua dagoena. Halaber, Nafarroako Autopista eraikitzeko legar mordoaren erauzketa jasan zuen. 2016an Tafallako Udalak aintzinean udal legar-hobia zenaren berreskurapena hasi zuen. Aldi berean XX. mendearen amaieran suteak itzaltzeko aerodromo baten arrastoak daude. Ez zen hau izan Monte Plano aireportu bezala erabiltzeko pentsatu zen lehenengo aldia.\nXX. mendearen hasieran, hegaldien hastapenetan, leku honetan Nafarroako lehenengo aireportua eraikitzeko proposamena egon zen, eta hainbat hegaldik bertan lur hartu zuten. Proeiktu hauek ez zuten aurrera egin eta egun zonaldea ingurumenari dagokionez lehengoratua dago leheno pista zenarenean arteak landatu direlarik.\nLurra harritsua eta sakonera gutxikoa da eta berehala legarra solteak topa ditzakegu. Buztinezko geruza iragazgaitzak urmael txikien sorrera ahalbidetzen du. Hauek urte osoan zehar ura mantentzen dute, prezipitazioen arabera.\nGuztien artean Cabriteras urmaela da esanguratsuena. Lezkaz eta zintabelarrez betea dago eta urlehortar eta narrasti aunitz bizi dira bertan: ur-igel arrunta, apo arrunta, suge gorbataduna eta biperakara. Ugaztun zein hegazti ugariren topalekua da, bai Nafarroako iparraldekoak, baita hegoaldekoak ere. Hauek batez ere eztei zein eztei osteko garaietan. Hormigoizko bi egitura daude. Hauek leheno ehizarako erabiltzen ziren eta hegaztiak behatzeko leku aproposa bilaka zitekeen


Merkataritzan euskararen erabilera sustatu nahi du Etxebarriko Udalak - Deia\nMerkataritzan euskararen erabilera sustatu nahi du Etxebarriko Udalak\nMerkatari eta ostalari guztiei gutun bat bidali die proiektua azaltzeko\ni. ugarte / etxebarri 24.05.2021 | 01:09\nMerkataritzan eta ostalaritzan euskara sustatuko da programa honen bitartez. Etxebarriko Udala\nMerkataritzan eta ostalaritzan euskara sustatuko da programa honen bitartez.\nHerriko ostalaritza eta merkataritzan euskararen erabilera sustatzea bilatuko du Etxebarriko Udalak. Etxebarrin ere merkataritza euskaraz proiektuak udalerriko merkataritzan eta ostalaritzan euskararen erabilera bultzatuko du eta horretarako, "gutun baten bidez, Etxebarriko merkatari eta ostalari guztiei jakinarazi zaie zer aukera eta abantaila dituzten beren saltokietan euskarari presentzia emateko", azaldu dute Udaletik.\nEtxebarriko Udaleko Euskara Zerbitzuak urrian abian jarritako proiektu honek merkataritzan eta ostalaritzan euskararen erabilera sustatzea izango du helburu. Gainera, aipatu dutenaren arabera, uste dute "adostutako neurriak lagungarriak izan daitezkeela Etxebarriko merkatariek bezeroei eskaintzen dieten zerbitzua hobetzeko".\nAzken urteotan garatu den Euskararen Normalkuntzarako Planaren (ESEP) barruan sartzen da ekimen hau, eta "euskararen erabilera gizarteko esparru guztietan sustatzeko eta normalizatzeko balioko du, eta kasu honetan baita denda, taberna, jatetxe eta abarretan ere". Hori dela eta, "herriko denda guztiei bidalitako gutunaren bidez jakinarazi zaie Etxebarriko merkatariak direnez, hainbat aukera dituztela denda edo establezimenduan euskarari presentzia emateko". Horretarako, beren saltokietan euskararen erabilera normalizatzeko prozesua errazteko, honako bi aukera hauek eskaini zaizkie denda eta tabernak dituzten pertsonei.\nAlde batetik, Etxebarriko ostalaritzak eta dendek euskara ikasteko "talde ikastaro espezializatuak izango dituzte. Diruz lagundutako ikastaroak izango dira eta Etxebarriko euskaltegian emango dira 2021-2022 ikasturtean zehar". Ikastaro horien matrikula datorren irailean egin beharko da.\nBestetik, "bezeroak euskaraz ere artatuko direla bermatzeko, Hemen ere euskaraz leloa duen itsasgarria jartzea (atean, erakusleihoan, web orrian...)". Eranskailu horiek Euskara Zerbitzuak banatuko ditu, eta bereizgarri gisa erabiliko dira, "bezeroek jakin dezaten zein lokaletan izan dezaketen harremana euskaraz. Maila arazorik gabe euskaraz erantzun ahal izateko adinakoa bada, eranskailuan Ahobizi-ren logoa sartuko da; hala ez bada, berriz, Belarriprest-en logoa jarriko da eranskailuan", azaldu dute.\nItsasgarria beren saltokian jarri nahi duten merkatariek arlo soziokulturalaren bulegoetan eskatu eta jaso beharko dute (CIME, 2. solairua). Gainera, konpromisoa hartu ahal izango dute bezeroei lehenik euskaraz hitz egiteko eta, horrela, aukera hori bermatzeko hala egin nahi duten pertsona guztiei.\nUdalaren ustez, "neurri horiek lagungarriak izan daitezke Etxebarriko merkatariek bezeroei eskaintzen dieten zerbitzuaren kalitatea hobetzeko" eta gainera "proiektu honekin erakundeek hizkuntza-normalizazioari buruz adostutako araudia bultzatuko da". Informazio gehiago lortu daiteke 94 426 70 05 telefonoan edo euskara zerbitzua@etxebarri.eus helbide elektronikora idatziz.\nUdalak herrian euskararen erabilera sustatzeko abian jarri duen beste ekimen bat da hau. Izan ere, asmoa da etxebarritarrek jakitea denda eta taberna batzuetan euskaraz egin dezaketela, eta udalerriko jarduera eta aisialdian euskara sustatzea funtsezkoa da, programa honen helburuak lortzeko.\nNormalizazioa. Azken urteotan garatu den Euskararen Normalkuntzarako Planaren (ESEP) barruan sartzen da ekimen hau, eta "euskararen erabilera gizarteko esparru guztietan sustatzeko eta normalizatzeko balioko du, eta kasu honetan baita denda, taberna, jatetxe eta abarretan ere". Orain, "gutun baten bidez, Etxebarriko merkatari eta ostalari guztiei jakinarazi zaie zer aukera eta abantaila dituzten beren saltokietan euskarari presentzia emateko".


Sendagileen laguntza psikologikoak eragin positiboa du tratamenduetan | Consumer\nSendagileen laguntza psikologikoak eragin positiboa du tratamenduetan\nEgungo osasun-sistemak baliogabetu egiten du pazientearekiko harremana\nThe Lancet aldizkarian argitaratu den azterlan baten arabera, enpatia duten eta pazienteen beldurrak eta antsietateak ezagutzen dituzten medikuak eraginkorragoak dira haien arteko distantzia zuhurra dutenak baino. “Konfiantza- eta lankidetza-sentimendua sustatu eta osasun-arretan parte hartu beharko litzateke”, adierazi dute medikuntza-iturriek. Hala ere, gaur egungo osasun sistemak mesede egiten dio osasun laguntzari, ez baitu uzten behar adina denbora pazientearekin harreman handiagoa izateko.\nMedikuak gaixoari eragin behar dio bere gaixotasunean, baina, horrez gain, saiatu behar du pazienteak bere arazoaren aurrean izan ditzakeen beldurrak eta antsietatea ezabatzen. Iturri berberek adierazten dute pazientearen eboluzioan dituen ondorioak ez direla esanguratsuak, baina eragina dute haren bizi-kalitatean.\nlaguntza médicos-eu psikologiko


Rosi eta biok - Bizkaiko Hitza\nRosi eta biok\n2020, azaroak 06 Bizkaia, Iritzia 380\nGoizero esertzen da korridore alboko jarlekuan. Leihoaren alboko lekua norbaitentzat erreserbatzen zuela pentsatzen nuen hasieran. Egunak joan eta egunak etorri ohartu naiz ezetz. Bakarrik bidaiatzen du ahal duen guztietan. Tarteka, autobusean jende gehiago sartzen da, eta orduan norbaitek ea alboan esertzen utziko dion galdetzen dio. Berak aurpegiko keinu ez oso atseginarekin jasotzen ditu ezkerraldeko eserlekuan utzitako trasteak eta korridorera irteten da besteari sartzen uzteko. Ekintza hori egiten duen aldiro adierazten dio jarlekua eskatu dionari mugimenduak eragiten dion molestia.\nAsteroko joan-etorri batzuk eta gero, argi samar daukat ez duela inor bere alboan jartzerik nahi, eta horregatik esertzen dela goizero korridorera ematen duen jarlekuan. Ez nau bereziki harritzen goizero bidaiatzeko aukeratzen duen tokiak, goizero norbaiten alboan esertzeko eskariari erantzuteko duen gaitasunak harritzen nau. Nahiago du egunero erdi haserre norbaiti pasatzen utzi, hasieratik jarlekuz aldatzea baino.\nImajinatzen dut era horretan berak nahi duena lortzeko aukera gehiago dituelako egingo duela. Hau da, egunero leiho alboan jesarriz gero, egunero ez bada ia egunero eseriko litzaioke norbait alboan. Era horretan, ez eskatzeagatik, berea izaten da autobusean betetzen den azken lekua edo azkenetakoa. Bera baino pare bat ilara atzerago jesartzen naiz normalean, eta alboan inor gabe egiten dituen bidaietan maskara azpian irribarre bat marrazten zaiola imajinatzen dut.\nKontatuaz gain ezer gutxi dakit hari buruz. Tuper txiki bat eramaten du bazkaltzeko eta beti joaten da arropetako kolorea eta belarrirakoak konbinatuta. Ez dakit nola deitzen den, baina esango nuke etxekoek Rosa Mari eta lagunek Rosi deitzen diotela. Seme bat daukala uste dut grabatzen dituen ahots mezuengatik. Bueltako bidaian topo egin izan dugunean, sakelakoari begira joaten da gehienetan, eta begien keinuagatik gustuko zerbait irakurri edo ikusten duela esango nuke. Bueltakoan ere ez da leihora gerturatzen. Erortzeko beldurra izango du beharbada edo gidaria nondik doan ikusi nahiko du. Beti joaten da hirugarren ilarako ezkerraldeko eskuineko eserlekuan. Bere lekua topatu du Rosik autobusean.\nBilbora egindako joan-etorri bakoitzean ohartu naiz aurten ikusi nahi baina ikusi ez ditudan askorekin baino denbora gehiago pasatu dudala berarengandik gertu. Rosi eta biok autobusean, horrela deituko litzateke gu bioi buruzko ipuina. Hura bere espazio beharrarekin, eta ni benetan arduratzen nauten gauzetan ez pentsatzeko besteen espazioetan galduta. Rosiri buruz idatzi dizuet, ez nizuelako niri buruz idatzi nahi. Ez nizuen idatzi nahi itxialdi, etxealdi eta aldi baterako datozen beste aldiez. Ez nizuen kontatu nahi aritu naizela Interneten bizikleta eliptikoak begiratzen. Ez nizuen aipatu nahi turroia erosi nuela lehengoan arratsaldea gozatzeko eta nahi baino gutxiago iraun zidala. Ez nizuen azaldu nahi nola ari naizen galtzen koronabirusa, espazioa eta denbora gurutzatzen diren zurrunbiloan.


Zerbitzuak - Pensión Aldamar **\nZerbitzuak\tadmin\t2019-04-09T18:13:39+00:00\nErdi gunean aparkatzea orain ez da arazoa. Aprobetxatu 5 minututara kokatutako Okendo-ren Aparkalekuarekin daukagun akordioa eta lor ezazu % 33 deskontua; 17,5 € egun batengatik edo 33€-egatik bi egunetarako, soilik gure ostalarientzat.\nDoako internet WiFi\nAbiadura handiko nabigatu gure konexioarekin gela guztietan eta establezimenduaren gainerakoan. Gainera, gure inprimagailua erabili ahal izango duzu zure hegazkin-txartelak, trena edo dokumentuak inprimatzeko.\nOso zorrotzak gara garbiketarekin. Badakigu garrantzitsuena dela gustura senti zaitezela, eta horregatik denbora eta ahalegina beharrezkoak eskaintzen dizkiogu zure helduerara dena akatsik gabe egon dadila ziurtatzeko.\nDoako sehaskak dauzkagu haurtxoentzat beharrezkoa fardel gehiago eraman ez ditzazun.\nHiriaren sekretu guztiak zurekin partekatu ahal izateaz poz-pozik gaude: txokorik politenak, pintxos goxoenak eta hura donostiar bat bezala bizi izateko galdu ezin duzun guztia. Laguntzen dizugu jatetxeetako zure erreserben kudeaketekin, lekualdaketekin, taxiekin eta behar duzun guztiarekin. Eta gainera turismo-bulegoa minutu batetara aurkitzen da oinez.\nCheck-out-ek egin ondoren, fardelak gordetzen ditugu hiriaz gozatu ahal izateko zure hegaldia irteten den ordura arte edo zure itzuli-bidaia hasi arte.\nEgun euritsuetarako euritakoa eskaintzen ditugu hiriaz gozatzeko utz eta ez bustitzeko pasiatzen bitartean.\nZure gusturako gelaren tenperatura erregulatzeko, gela guztiek azken belauniko aire girotuko aparatuak dituzte. Gainera, aparteko isilare gau-sistemarekin ere badago ezerk zure atsedena aldatu ez dezan.


Hiri handietako kanpoaldean bizi diren gazte askorentzat, HIP HOPA kultura adierazpenaren erreferentzia bihurtu da eta Baix Llobregat eskualdea –Bartzelonako hegoaldean dagoen tradizio handiko eskualde industriala- ez da salbuespena.\nAsko zarete, modu batean edo bestean, rap musika eginez, graffitiak marraztuz, break dance dantzatuz edo besterik gabe, besteek egiten dutena gozatuz., kultura honen partaide sentitzen zaretenak. Horregatik, B.L.L.H.H. siglen azpian mota honetako kezkei bidea irekiko dien plataforma sortu dugu.\nBeraz, Baix Llobregat eskualdean bizi bazara eta HIP HOP kulturan engantxaturik bazaude, zorionekoa zu!\nDatorren urte honetarako hainbat eta hainbat jarduera eta ekintza prestatzen ari gara zuk eta zure lagunek parte har dezazuen: tailerrak, web orrialde bat (eraikitzen ari gara), jaialdiak eta hurrengo hilabeteetan, zure kalean edo etxe ondoan aparkatuko duen Sound System portatila, besteak beste.\nZure zain gaude!!!!!


Leire Lekuona Azpiazu\nItzulpengintza eta interpretazioan lizentziatu nintzen Euskal Herriko Unibertsitatean, 2005ean, eta EHUko Interpretazio Sozialaren Oinarriak graduondokoa eta Edinburgoko Heriot Watt Unibertsitateko Ingelesa/Gaztelania Interpretazio Ikastaro Aurreratua egin nituen jarraian.\nEdertrack eta Irusoin bikoiztetxeetan ikus-entzunezko itzulpenean espezializatu eta hainbat urtez jardun ondoren, hizkuntza arduradun izan nintzen Mixer Servicios Audiovisualesen. 2011tik aurrera, hizkuntzen irakaskuntzan ere jardun dut Derrigorrezko Bigarren Hezkuntzan, eta Ikastolen Elkarteko Frantseseko koordinatzaile izan naiz azken hiru urteotan.\n2005ean lanean hasi nintzenetik, itzultzaile-egokitzaile eta interprete autonomo gisa jardun dut ibilbide osoan. Euskara, gaztelania, ingelesa eta frantsesa ditut lanerako tresna. Hainbat marrazki bizidun, dokumental eta film itzuli eta egokitu ditut eta jardunaldi, biltzar eta kongresutan jardun dut interprete gisa, Zinemaldian, Elkarte ezberdinetan eta Udaletxeetan, besteak beste.


Mugikortasun iraunkorraren alorreko inbertsioak, bi milioi superetxadietarako eta beste sei milioi auzoetan jarduera eta enplegua sustatzeko, ekonomia berdearen alde eginez\nKategoriak: Prentsa oharrak — Etiketak: Mugikortasuna eta Espazio Publikoaren zinegotzi Raimundo Ruiz de Escudero — Komunikazio Zerbitzua / Servicio de Comunicación — 11 abendua 2020 12:51\n– Mugikortasunaren eta Espazio Publikoaren Sailaren aurrekontuak barne hartzen dituen partidetan BEAren kotxetegiak eraikitzea, Future Mobility Lab abian jartzea, Oroimenezko Zentroaren eta Arkupeen ingurua eraberritzeko lanen bigarren fasea eta El Corte Inglés-en zama-lanetarako kaia lurperatzea jaso dira\n– Argiteria hobekuntzak, bizikletentzako azpiegitura berriak eta zuhaitzak kudeatzeko planak ere nabarmentzen dira kontu horietan, zeinek “inbertsioen aldeko apustua egiten” baitute, “hiri honetan pertsonen bizi-kalitatea haiek nahi duten mailara irits dadin“, Raimundo Ruiz de Escuderoren hitzetan\nMugikortasun alorreko inbertsioak, superetxadien ezarpena, espazio publikoa hobetzeko lanak eta Gasteizek aurrera egin dezan laguntzeko proiektu berriak. Horiek dira Mugikortasunaren eta Espazio Publikoaren Sailak —zeinaren buru Raimundo Ruiz de Escudero zinegotzia baita— 2021erako landu duen aurrekontuaren ezaugarri nagusiak. “Inbertsioen aldeko apustua egin dugu, hiri honetan pertsonen bizi-kalitatea haiek nahi duten mailara irits dadin”, nabarmendu du zinegotziak.\nUrtaranen gobernuak alor horretan 2021erako egin dituen proposamenen artean ekimen indartsuak ditugu: BEA ezartzea eta tranbia Salburura luzatzea —Eusko Jaurlaritzaren eta Aldundiaren finantzaketa ere badute lan horiek—, TUVISAren kotxetegiak eraikitzeko lanen lehen fasea —autobus elektriko adimentsuaren karga-unitateari dagokio, 5,7 milioiko inbertsioaz—, bi milioi euroko partida hirian superetxadiak ezartzeko, eta sei milioiko zuzkidura auzoetan obrak egiteko, Oroimenezko Zentroaren eta Arkupeen ingurua eraberritzeko lanen bigarren fasea barne. Proiektu hori 2021ean lizitatuko da, eta 500 bizikleta baino gehiagorentzako aparkalekua jarriko da.\nBada gehiagorik. Izan ere, Sailak 1,2 milioi euroko zuzkidura aurreikusi du El Corte Inglés-en zama-lanetarako kaia lurperatzeko; 200.000 euro bizikletentzako azpiegituretarako; 4,1 milioiko inbertsioa berdeguneak zaindu eta garatzeko, 1,3 milioiko partida bat eraberritze eta asfaltatze integraletarako, eta 150.000 euroko inbertsioa led teknologiako argiteria ekipo berrietarako.\nFlorida parkeko haitzuloa berritzeko partida ekonomiko bat ere aurreikusi da (275.000 euro), eta Salbatzailearen hilerriko lursail batean hilerri musulmana egokitzeko partida bat (150.000 euro). Horretaz gain, Ruiz de Escuderok nabarmendu du hainbat inbertsio egingo direla espazio publikoaren kudeaketan genero-ikuspegia txertatzen jarraitzeko (argiteria, azpiegitura berdeak…), auzoetako zuhaitzak kudeatzeko planetarako (300.000 euro), trafikoa moteltzeko, taxi elektrikoak erosteko laguntzetarako (40.000 euro), eta Koroatzearen auzoan SmartEnCity proiektuaren barruan esku-hartzeak egiteko (100.000 euro).\nAzken batean, Mugikortasunaren eta Espazio Publikoaren Sailaren aurrekontuak inbertitzeko asmo argia du —Gasteizko Udalean zuzkidura ekonomiko handienetako bat du—, baina zorroztasunez landu da, Orain Gasteiz planean jasotako lehentasunak kontuan izanik. Batik bat, ekonomiari eta inbertsio publikoari laguntzeari dagokionez.\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:42\nUdaltzainek azken 24 orduotan zirkulazioko hamasei istripu erregistratu dituzte eta bederatzi pertsona zauritu dira horietan.\nKea kutxatila batean\nMagdalena kaleko kutxatila batetik ateratzen ari zen keak hiritarren artean beldurra eragin du gaur, 07:30 inguruan. Udaltzainek oinezkoentzako pasabidea itxi dute eta suhiltzaileek egiaztatu dute zirkuitulabur baten ondorioz kable batzuk erre direla.\nEguberrietako azoka zabaldu da Gasteizen; 35 saltoki izango dira, Covid-19aren kontrako segurtasun-neurriak tarteko\nKategoriak: Prentsa oharrak — Etiketak: Eguberrietako azokak, koronabirusa — Komunikazio Zerbitzua / Servicio de Comunicación — 12:41\nBi kokaleku izango dituzte ekoizleek, berriro, gaurtik eta urtarrilaren 6ra arte: Independentzia kalea eta Urrezko Zeledonen plaza.\nEguberrietako azoka zabaldu du Gasteizko Udalak gaur eguerdian. Independentzia kalean eta Urrezko Zeledonen plazan izango da, aurreko urtean bezala, baina koronabirusaren kontrako segurtasun-neurriekin. Zehazki, edukiera-kontrola izango da azokan, jende-pilaketak ekiditeko, eta ibilbide bakarra —sarrera eta irteerako ate bakar bana—. Gainera, alboak zabalik ditu galeriak, instalazioak etengabe airezta daitezen.\nAurreko edizioetan bezala, eskulanak saltzeko 35 saltoki izango ditu Eguberrietako Azokak, saltzaile lokalak nahiz handik eta hemendik etorriak, era askotako produktuak salduko baitituzte: larruzko eskulanak, zilarrezko bitxiak eta harri erdibitxiak, modako osagarriak, brontzezko eskulanak, dekorazioko objektuak, haurrentzako jolasak, kosmetika naturala eta beste.\nAurreko urteetan bezala, urtarrilaren 6ra arte egongo da zabalik azoka. Ordutegia, berriz, 10:30etik 14:30era eta 17:00etatik 21:00etara artekoa izango da. Iaz baino ordu erdi lehenago itxiko da, beraz. Salbuespen hauek izango dira:\nUrtarrilaren 1ean, ez da irekiko goizez.\nUrtarrilaren 5ean, ez da itxiko eguerdian.\nGehienez 35 saltoki izan zitezkeen arren, 62 eskabide jaso dira. Argi uzten du horrek zer-nolako interesa duen azoka horrek eskulangintzaren sektoreko profesionalentzat.\nBakezaletasunaren eta gatazken konponbidearen arloko adituek parte hartu dute Udalak antolatutako “Giza Eskubideak XXI. mendeko hirian” jardunaldian\nKategoriak: Prentsa oharrak — Etiketak: "Giza eskubideak XXI. mendeko hirian" jardunaldia, Gazteriaren eta Bizikidetza eta Aniztasun alorretako zinegotzi Miren Fernández de Landa, Gorka Urtaran Alkatea — Komunikazio Zerbitzua / Servicio de Comunicación — 12:35\nBakezaletasunaren eta gatazken konponbidearen arloko adituek parte hartu dute, gaur goizean, “Giza Eskubideak XXI. mendeko hirian” jardunaldi birtualean. Hirian Giza Eskubideak Babesteko Gutunaren 20. urteurrenaren barruan sartzen da Udalak antolatutako jardunaldi hori.\nGorka Urtaran alkateak eta Bizikidetza eta Aniztasun zinegotzi Miren Fernández de Landak parte hartu dute.\nHausnarketa egin eta beste hiri batzuekin esperientziak partekatzeko asmoz antolatu du Udalak jardunaldia, Bizikidetza eta Aniztasun Planaren (2018-2020) lehen fasea bete delarik, eta bigarren zikloari ekin aurretik, udal politiketan, zeharka, giza eskubideen kultura finkatzeko ahalegin partekatuan.\nTica Font bakezaleak hitzaldia eskaini du, mahai-inguruaren aurretik. Bertan, Utrech, Granollers edo Madrileko esperientziak eta proposamenak azaldu dira.\nGasteiz Natalia Lacunza, Eñaut Elorrieta eta En Tol Sarmientoren musikaren oihartzunez beteko da\nKategoriak: Prentsa oharrak — Etiketak: Hezkuntza eta Kultura zinegotzi Estibaliz Canto — Komunikazio Zerbitzua / Servicio de Comunicación — 11:44\nAbenduaren 15ean jarriko dira salgai Kontzertu Handiak eta XXI. Mendeko Flamenkoa zikloetarako sarrerak\nUdalaren Antzoki Sareak neguko denboraldirako antolatu dituen ikuskizunen arteko hiru iragarri ditu. Hiru kontzertu dira: Natalia Lacunzarena, otsailaren 5ean; Eñaut Elorrietarena, otsailaren 27an, eta En Tol Sarmientorena, martxoaren 12an. Guztiak 19:00etan hasiko dira.\n“Gure antzokietako neguko programazioaren aurrerapena dakargu gaur. Kalitateko hiru proposamen dira, eta Gasteizko publikoak gustuko izatea espero dugu. Musikaren aldeko apustua da, pandemiaren eragina pairatu duenez sostengu eman nahi baitiogu”, azaldu du Hezkuntza eta Kultura zinegotzi Estíbaliz Cantok.\nUrtarrileko azken astean jarriko dira sarrerak salgai, bai kontzertu horietarako bai gainerako ikuskizunetarako. Abonamendu irekiak urtarrilaren 27an jarriko dira salgai, leihatilan bakarrik, eta urtarrilaren 29an, sarrera solteak, ohiko kanaletan.\nNatalia Lacunza (Iruñea, 1999) abeslaria, konpositorea eta interpretea da; baina ez dago ezer konparatzerik duen gauzarik garrantzitsuenarekin, bere etorkizunarekin: Nataliak arrakastaren estigma eta Operación Triunfo bezalako programa batean distiratzeak dakarren kontzeptua haustea lortu du, bere musika, eraginak eta kantuak ulertzeko modua aurkezpen-gutun bakar bihurtzeko.\nAzken bi urteetan zehar, bere musika bedroompop-etik RnB-ra edo Soul-era doazen eraginez inguratu da, baina pop bokazio nabarmena ahaztu gabe.\nEta orain, 2020an, urte madarikatua, azkenean, gizartean zuzenean aurkezten da bere lehen bi “Ep”ak bira osatzeko, etxerik gabeko lasterketa baten benetako irteera puntua direnak.\nSarrerak 24, 18 eta 12 euroan salduko dira.\nIrteera argiak Eñaut Elorrietak azken urteotan garatutako ibilbidearen ondorio zuzena da. Oso gaztetan kantuan hasi zenetik urrats bat harago egin du proiektu bakoitzean, beti gorantz, sorkuntzan, interpretazioan, eskenatokiaren gaineko agerpenetan eta, batez ere, publikoaren aurreko perzepzioan.\nAukera ezinhobeagoa du publikoak lan berri honen eta kantariaren eskutik abesti berrion zapore gozoa bezain sentikorra eskuzabalki jasotzeko. Lan berria erabat sinesgarria eta atsegina baita, eta neurri handi batean baita hunkigarria ere.\nDisko berriko abesti sendoez gain, bere errepertorio esanguratsuaren esentzia ere ekarriko du Eñautek zuzenetara, haseratik erakutsi dituen zintzotasuna eta benetakotasuna eskenatokira ekarrita.\nSarrerak 21, 15 eta 12 euroan salduko dira.\nE.T.S. (En Tol Sarmiento):\nIñigo Etxezarreta: ahotsak, gitarrak\nRuben Campinun: baxua\nFloren Diaz: bateria\nJavier Lucas: tronboia\nKontzertu Handiak eta XXI. Mendeko Flamenkoa\nAbenduaren 15ean (asteartea) jarriko dira salgai Kontzertu Handiak eta XXI. Mendeko Flamenkoa zikloetarako abonamenduak eta sarrerak.\nAbonamenduen salmenta abenduaren 15ean hasiko da, 10:00etatik 13:00etara eta 17:00etatik 19:00etara; abenduaren 16tik aurrera, leihatilako ohiko ordutegian salduko dira, agortu arte.\nSarrera solteak, berriz, abenduaren 18an jarriko dira salgai, 10:00etatik 13:00etara eta 17:00etatik 19:00etara; abenduaren 19tik aurrera ohiko ordutegian erosi ahalko dira.\n5 milioi eurotik gorako kopuruan esleitu da Forondako ateko lursail tertziario bat\nKategoriak: Prentsa oharrak — Etiketak: Eroski S. Coop., Forondako atea — Komunikazio Zerbitzua / Servicio de Comunicación — 11:03\nForondako ateko 48.ean dagoen lursail bat —erabilera tertziariokoa— besterentzeko kontratua Eroski S. Coop. sozietateari esleitzea onartu du Tokiko Gobernu Batzarrak. Enpresa esleipendunak 5.211.201 euroko eskaintza ekonomikoa.egin du, zergak kanpo, hau da, udalak ezarritako hasierako prezioa (3.723.300 euro) baino % 40 gehiago.\nLehiaketan puntuak lortzeko alderdien artean, lursaila eraikitzeko ezarritako gauzatze-epeetako hobekuntzak izan dira. Zentzu horretan, Eroski S.Coop-ek esleipen-prezioaren % 100 salerosketa formalizatzeko unean ordaintzea eskaini du. Halaber, gehienez hiru hilabeteko epea aurreikusten du eraikitzeko lizentzia eskatzeko. Lizentzia hori lortuta, obrak gehienez beste hiru hilabeteko epean hasiko direla adierazi du. Azkenik, lanen iraupena ez dela 12 hilabetetik gorakoa izango adierazi du esleipendunak bere eskaintzan.\nIraunkortasunaren eta energia-eraginkortasunaren arlok irizpideei dagokienez, proposatutako merkataritza espazioak Leed Oro egiaztapena izango du. Honek barne hartzen du eraikuntzan eta eraikinaren mantentze-lanetan teknika ekoeraginkorrak erabiltzea. Iraunkortasunarekin jarraituz, aparkalekuan ibilgailu elektrikoak kargatzeko hiru gune edo gehiago jartzea aurreikusten du eskaintza esleipendunak.\nEraikiko den eraikina berritzailea izango da, Eroski S. Coop. sozietateak bere ekipamendu-sarerako planteatzen duen merkataritza-guneen eredu berriaren ildotik.\nLursaila Forondako atearen eta Luis Olariaga kalearen arteko aparkalekuaren zati bat da; lursailak 4.399 metro koadro du, eta 5.000 metro koadroko hirigintza aprobetxamendua guztira.\nKategoriak: Prentsa oharrak — Etiketak: Zabalgune 21eko kontseiluko presidente Ana Oregi — Komunikazio Zerbitzua / Servicio de Comunicación — 10:56\nKategoriak: Prentsa oharrak — Etiketak: Arabako Jaiotzazaleen Elkartea, Florida parkea — Komunikazio Zerbitzua / Servicio de Comunicación — 09:38


Nafarroan 333 positibo atzeman zituzten atzo, horietatik lau Bortzirietan, hiru Malerrekan eta bat Baztanen - Mendialdea - Erran.eus\nNafarroan 333 positibo atzeman zituzten atzo, horietatik lau Bortzirietan, hiru Malerrekan eta bat Baztanen\nTtipi-Ttapa 2021-07-07 07:15\nOsasunbideak Salouko agerraldiarekin lotutako mila positibo baino gehiago atzeman ditu azken bost egunetan.\nAzken datuen arabera, gure lurraldean atzo zortzi positibo atzeman zituzten: hiru Beran, bi Elgorriagan eta bana Elizondon, Donezteben eta Lesakan. Nafarroa osoko behin-betikko datuei erreparatuta, atzo 333 positibo atzeman zituzten eta, atzo ere, pertsona bat hil zen Covid-agatik, hiru pertsona ospitaleratu zituzten eta ospitaleratuta zegoen bat ZIUan sartu behar izan zuten.\nGure lurraldean pandemiaren hasieratik metatutako positiboak errepasatuz gero, atzo arte 481 dira Doneztebeko osasun eremuan (Malerreka+Bertizarana) atzeman dituztenak, 717 Elizondoko eremuan (Baztan+Urdazubi+Zugarramurdi), 451 Leitzako eremuan (Arano+Areso+Goizueta+Leitza) eta 533 Bortzirietan.\nNafarroa osoko datuei dagokionez, atzo, uztailak 6, 2.196 proba egin zituzten (- PCR eta - antigeno proba) eta horietatik 333k positibo eman zuten (% 15,2)\nCOVID-19ak jota, atzo, uztailak 6, pertsona bat hil zen Covid-agatik, hiru pertsona ospitaleratu zituzten eta ospitaleratuta zegoen bat ZIUan sartu behar izan zuten. Alta eta bajen balantzea egin ondotik, orain 25 daude ospitalean, horietatik 9 ZIUan.\nIkuspegi geografikotik, Iruñean eta Iruñerrian daude positiboen %59, Tuteran %29eta Lizarran %3. Gainerako positiboak (%9) Nafarroako bertze eskualde batzuen artean daude banatuak.\nTxertaketa-planari dagokionez, Nafarroan 647.358 pertsona txertatu dituzte atzoko egunera arte. Atzo, uztailak 6, 5.555 txerto paratu zituzten eta, oraingoz, 279.595 pertsonek hartu dituzte bi dosiak.\nAdin-tartekako kasuen banaketari dagokionez, talde nagusia 15-29 urtekoa da (%88), eta atzetik 30-44 urtekoa (%-). Ondotik, 15 urtetik beherako taldeak (%-) eta 45 urtetik 59 urtera eta 60 urtetik 75 urtera bitartekoak (%-). Azkenik, 75 urtetik gorakoen taldean atzeman zituzten kasuen % 1. Positibo berrien batez bertzeko adina 20,7 urtekoa da. Generoari dagokionez, % 52 emakumeak dira eta % 48 gizonak.\nBirusak eragindako infekzioen intzidentzia metatuari dagokionez, atzoko kasuak batuz gero, 65.804 pertsonakoa da, eta heriotza kopurua 1.193koa.


EUSKADI.-Gizon bat atxilotu dute Bilbon heroinarekin saltzen harrapatu ondoren\nErtzaintzaren agenteek 23 urteko gizon bat atxilotu zuten atzo eguerdian Bilbon, osasun publikoaren kontrako delitu bat egin izana egotzia, heroina saltzen harrapatu baitzuten, Eusko Jaurlaritzako Herrizaingo Sailak gaur jakinarazi duenez.\nAtzo eguerdian, 12:00ak aldera, Bilboko Gorte kaletik zihoan patruila batek bi gizonezkoren arteko droga salerosketa bat izan ahal zena ikusi zuen. Agenteek egiaztatu zutenez, ustezko erosleak barruan substantzia bat zuen bola bat (termikoki isolatuta) zeraman, eta, ondoren adierazi zuenaren arabera, barruko substantzia hori 70 euroren truke erosi berri zuen heroina zen.\nGertakari horren aurrean, ertzainek beste gizonezkoa -ustezko trafikatzailea- atxilotu zuten eta arropen artean zeramatzan 300 euro eta sakeleko telefono bi atzeman zizkioten. Gaur Epaitegian agertu beharko da.


Hondakinen trataeran erlaxatzeak zeharkako arazoak larriagotzen ditu - - Goiena.eus\nHondakinen trataeran erlaxatzeak zeharkako arazoak larriagotzen ditu\nPiter Encinas 2017-11-18 00:00\nHondakinen sailkapen eta tratamenduan erlaxatu egin garelakoan gaude. Urteotan esfortzu handia egin dugu herritarrekin batera gauzak ondo egiteko, baina sumatzen dugu azkenaldian badela utzikeria hastapen arriskutsu bat.\nHori dela eta, OZMA batzordean eskatu diogu Udal Gobernuari arreta gehiago jar dezala arlo honetan eta jarrai dezala sentsibilizazio eta behaketa lanekin. Guri ez digu balio gaia Mankomunitatekoa dela esateak; izan ere, Udala bera izan behar da Mankomunitatean ere eragin behar duena gaia konpontzeko.\nHondakinen sailkapen ezegokia ez da ona, jarrita ditugun birziklapen helburuak betetzeko. Eta hondakinak zabor kontainerretatik kanpo uzteak beste arazo batzuk larriagotu ditzake; esaterako, arratoien arazoa. Hainbat kexa jaso ditugu herriko zona ezberdinetatik arratoien inguruan eta uste dugu arazoaren onarpena dela lehen urratsa. Badakigu BAZen eskaera gehiago egon direla, baina ez dizkigute batzordean eman nahi izan. Guk gaia denon artean lantzea nahi genuen, merezi du eta, baina esaldi hau erantzun ziguten: "No os vamos a dar esos datos, porque nos vais a crucificar". Zerbaiten beldurra dute, ala?\nGuk jarraituko dugu OZMA batzordean gaiari jarraipena egiten eta proposamenak eramaten. Hondakinen sailkapenean gauzak ondo egiten jarraitzea garrantzitsua da EH Bildurentzat, erlaxazioak ez baitigu batere onik egiten. Ala Zubietako erraustegiari egiten dio on?\nArrasateko EH Bilduko zinegotzia


Miu Miu Miu Vintage Calf poltsa larruzko Pink Beige Ladies [Pre] ー The best place to buy Brand Bags Watches Jewelry, Bramo!\nMiu Miu Miu Vintage Calf poltsa larruzko Pink Beige Ladies [Pre]\nSalmenta prezioa： USD 224.09(Zerga barne)\nProduktuen kudeaketa zenbakia (produktuaren URLa)：2658-vv-00190-ys\nLausotuta sentitzen naiz, baina ezin ditut kezkatzen nauten zikinkeria edo marradurak aurkitu. Txoko hari txiki bat dago, baina koloretan ez da nabaritzen. Metalezko osagarrien zati batean zuritu pixka bat dago. Barnealdean zikinkeria gutxi dago, baina ez da kalte nabarmenik nabaritzen. Nahikoa erabil dezakezun produktua da, baina alde batera utzi bigarren eskuko produktuak ulertzen ez dituztenei.\nKanpoan: Azalera: zikina eta zikina\nModako vintage txahala Produktuaren deskribapena Miu Miu-ren "Vintage Txahal Poltsa" eskuragarri dago orain! Irekitzeko eta ixteko erraza amuak ireki eta ixtean eta biltegiratzeko ahalmen bikaina! Luxuzko zentzua harribitxia vintage tratamenduarekin! Arrosa beige kolorea stock gisa! Ez galdu aukera hau!\nBeige beige / beige\nW 32cm x H inguru 22cm x D 11cm inguru\nHeldulekua: 33 cm inguru


Salaketa faltsuak atzemateko gai den softwarea garatu du Poliziak - Zientzia Kaiera\nSalaketa faltsuak atzemateko gai den softwarea garatu du Poliziak\nVeriPol izeneko sistemak adimen hizkuntzaren prozesamendua eta ikasketa automatikoa baliatzen ditu salaketetan jasotako testuak aztertzeko eta bertan idatzita dagoenaren inguruko “ebazpen” bat emateko. %91 asmatzen omen du.\nXIX. mendean Eugene Vidocq detektibeak kriminalistikaren oinarriak jarri zituenetik denbora dezente igaro da, eta askotarikoak dira delituak argitu aldera komisaldegietan erabiltzen diren teknikak. Horietako batzuk oso ezagunak dira, bai telebistan edota auzi ospetsuenetan agertu direlako: DNA bidezko identifikazioak, erretratu robotak edota hatz-aztarnak dira horren adibide.\n1. irudia: Kriminalistikaren alorrean delituak atzemateko teknika ugari garatzen ari dira, besteak beste, delitua noiz eta non izango den aurreratu nahian. (Argazkia: Juanma Gallego)\nBaina badira beste zenbait teknika hain ezagunak ez direnak, batez ere garapen bidean daudelako, eta segurtasunari eta norbanakoen askatasunei eragiten dieten faktore guztietan bezala, halabeharrez tentu handiz garatu behar direlako.\nAdibidez, datu espazialak, denborazkoak eta jarduera kriminalari lotutako estatistikak batuz, geodelituaren arloa garatzen ari da, eta AEBtako hainbat estatutan app gisa erabiltzen hasiak dira, patruilariek erronda egin baino lehenago eremurik “beroenak” zeintzuk izan litezkeen jakin dezaten. Gugandik gertu, duela hainbat urte Gasteizko Delituen Atlasa osatu zuen Eileen Matz ikasleak, Udaltzaingoarentzat erabilgarria izango zelakoan, baina Udalak ez du zabaldu izan nahi horren erabileraren inguruko informaziorik.\nDatuen bidezidor beretik, bestelako aplikazioak zabaldu dira. Adibidez, Journal of Drug Issues aldizkarian argitaratutako ikerketa batean AEBtako zenbait hiritan kokainak zuen prezioari buruzko datuak erabili zituzten trafikatzaileek erabiltzen hasiak zituzten ibilbide berriak azalarazteko.\nAre gehiago, neurozientziaren alorrean ere hasierako probak egin dira azken urteotan, pertsona batek esandakoa egia ote den igartzen saiatzeko, poligrafoaren famatuaren bertsio berritu bat balitz bezala. Neurozuzenbidea deitu izan zaio diziplinari. Jose Ramon Valdizan neurofisiologo espainiarra da mundu mailan teknika horietako bultzatzaile handienetako bat, eta bereziki P300 garuneko uhinaren analisia baliatu du ospa handiko hainbat kasu ikertzeko. Kazetari honi Valdizanek aitortu dio teknikak duen trabarik handiena: Espainiako legeak ez du teknika hori aintzat hartzen, eta defentsako abokatuek hori baliatzen omen dute sumario osoa bertan behera uzten saiatzeko.\nDuela gutxi teknika honen aldaera berri bat aurkeztu dute. Kasu honetan, auzipetuen testigantzak ez, baizik eta lapurreta txikien haritik idatziz jasotako salaketak ikertzen duen softwarea asmatu dute. Hala izanik, ez dirudi traba legal gehiegirik izango duenik.\nVeriPol izena eman diote, eta funtsean salaketen testua aztertzen duen programa bat da. Knowledge-Based Systems aldizkarian argitaratutako ikerketa artikuluan zehaztu dutenez (Researchgaten ere eskuragarri), sistema eraikitzeko hiru metodologia erabili dituzte: Hizkuntzaren Prozesamenduko algoritmoak, aldagaien aukeraketa, eta ikasketa automatikoko algoritmoak. “Honek aukera ematen digu ulertzeko jendeak nola gezurra esaten dion poliziari, eta baita benetako salaketa batek zer nolako itxura duen jakiteko”, zehaztu dute artikuluan.\nBertan azaldu dutenaren arabera, lapurretei buruz egiten diren salaketa faltsuak zehaztea zaila da, baina egileek kalkulatu dute halako salaketen %57 ez direla egiazkoak.\n2. irudia: Batez ere telefono mugikorren ustezko lapurretak atzeman dituzte VeriPol ereduari esker; asko asmatzen omen dira asegurua kobratzeko. (Argazkia: Josh Felise / Unsplash)\nEgoera horri aurre egin nahi izan zion Miguel Camacho Espainiako Polizia Nazionaleko inspektoreak. Polizia izateaz gain, matematikaria eta estatistikaria da Camacho, eta polizia prediktiboan doktoretza egin du Los Angeleseko UCLA Unibertsitatean. Bertatik Espainiara itzultzean bururatu zitzaion software hori garatzea, El País egunkariak argitaratutako artikulu baten arabera.\nHainbat kolaboratzailerekin batera VeriPol izeneko eredua garatu du, eta Espainiako Polizia Nazionalak salaketak biltzeko erabiltzen duen SIDENPOL izeneko fitxategian txertatu ahal izateko prestatu zuten. Modu horretan, poliziak jasotako salaketa errealekin probatu ahal izan dute tresna. Ikerketa artikuluan bertan zehazten dutenez, zientzia literaturan ikerketa helburuetarako erabili diren beste ereduak ez bezala, benetako testuekin frogatu eta balioztatu den lehen eredua da VeriPol.\nArtikuluan aitortu dute oso arlo berria dela honakoa, eta, horregatik, zaila egin zaie orain arte proposatu diren beste hainbat eredurekin alderatzea. Gainera, testu faltsuak atzemateko ereduek posta elektronikoan izaten den spam-a edo internet bitartez egindako produktuen kritika faltsuak izan dituzte ohiko jomuga.\nPoliziari gezurra esaten zaionean maizen erabiltzen diren hitz multzoak atzematen ditu VeriPolek. Sistema “entrenatzeko” 2015ean jasotako 1.122 salaketa izan dituzte oinarri. Horietatik 534 benetakoak ziren, eta 588, faltsuak. Salaketa horietan guztietan argi zegoen benetakoak ala faltsuak ote ziren, itxitako auziak zirelako. Gehienetan, lapurreta txikiak azaltzen zituzten salaketak ziren, hala nola mugikorren edo diru-zorroen ebasteak. Antza, salaketa gehienak sakelako telefonoarekin lapurretari lotuta daude, eta arlo honetan salaketa faltsu asko omen daude aseguruak kobratzeko. Baina erraza omen da iruzur horiek atzematea: egileen arabera, VeriPolek %91 asmatzen du. Horretan trebatuta dagoen polizia baten kasuan, asmatze tasa %75 dela kalkulatu dute.\nArtikuluaren egileen esanetan, benetako salaketek zehaztasun gehiago eskaini ohi dituzte, baina salaketa faltsuetan zehaztasun horiek alboratzen dira. Era berean, benetako salaketek gertatutakoa eta lapurra bera sakontasun handiagorekin deskribatzen dituzte. Diskurtso faltsuan, berriz, ustez lapurtutako objektuan jartzen dute arreta, teorian izan den gertakarian arreta jarri beharrean. Hortaz, “asegurua”, “kontratua”, edota “iPhone” bezalako hitzak maiz agertzen dira.\nBa dira bereziki esanguratsuak diren bestelako terminoak. “Eguna” da horietako bat (“duela hiru egun lapurtu zidaten”, “ostegunean lapurtu zidaten” esan beharrean). “Motxila”, “kaskoduna” edo “beltzez jantzita” dira salaketa faltsuetan sarri errepikatzen diren terminoak.\nSinesgarritasunaren adierazle diren terminoak ere badira, hala nola “autobusa”, “tiratu” edo “hil”. Norabide berdinean, “ataria” edo “eskailburua” bezalako terminoek ere fidagarritasuna daukate, etxetik gertu izandako gertaeraren adierazle direlako; aldiz, gezurra diotenek ustezko gertakaria etxetik “urrun” kokatu nahi dute. Ezezko esaldi asko egoteak zalantzagarritasun adierazletzat hartzen da, eta baita “apenas” bezalako hitzak.\nProba pilotua izan da honakoa, baina egileek espero dute sistema polizialean txertatu ahal izatea. Iazko abenduak sistema honek Espainiako Polizia Fundazioaren Ikerketa saria eskuratu zuen, sustantzia arriskutsuak atzematea errazten duen “sudur elektroniko” batekin batera.\nQuijano-Sánchez, Lara, et al., (2018). Applying automatic text-based detection of deceptive language to police reports: Extracting behavioral patterns from a multi-step classiﬁcation model to understand how we lie to the police. Knowledge-Based Systems 149, 155-168. DOI: https://doi.org/10.1016/j.knosys.2018.03.010\nArgitalpen-data: 2018/10/03 · Atala: Dibulgazioa, Kolaborazioak\nAurpegiak ezagutzeko orduan, hobe gizakia eta makinak batera\nJuanma Gallego Arlo forentseko adituek aurpegiak ezagutzeko duten abilezia neurtzen saiatu dira ikerketa batean, eta adimen artifizialaren “abileziarekin” ere alderatu […]\nHatz-markak aldatzen dira denborarekin, baina ez hainbeste\nAmaia Portugal Zientifikoki frogatuta dago nork bere hatz-markak dituela eta gainontzekoengandik desberdinak direla, baina oso ikerketa gutxi egin da iraunkortasunaren […]\nBihotz muskulu baten moduan aritzen den ehuna eraiki dute\nJuanma Gallego Zelula amatan abiatuta, ikertzaile talde batek giza bihotz muskulu baten antzera aritzen den ehuna sortzea lortu du. Aurrerapenak […]\nAsteon zientzia begi-bistan #223 – Zientzia Kaiera\n3 azaroa, 2018\n[…] Salaketa faltsuak atzemateko gai den softwarea garatu du poliziak. VeriPol du izena sistemak eta adimen hizkuntzaren prozesamendua eta ikasketa automatikoa baliatzen ditu salaketetan jasotako testuak aztertzeko. Alegia, salaketen testua aztertzen du eta horren inguruan “ebazpen” bat ematen du. Artikuluaren […]\nMugikor salatariak – Zientzia Kaiera\n6 apirila, 2022\n[…] biltzen dituenak) pertsona baten identitatea adieraz dezaketela eta honek segurtasun eta pribatutasun inplikazioak dituela gaur egun. Bestalde, gizakiok ohiturazko animaliak garela dioen esaera […]


Cloud-en segurtasuna eta erabilgarritasuna, enpresarentzako funtsezko gaia | BCSC - Zibersegurtasun Euskal Zentroa\nCloud-en segurtasuna eta erabilgarritasuna, enpresarentzako funtsezko gaia\nZer da cloud? Alde guztietan ikusten dugu, eta ez dakigu ziur zer den. Ziurrenik, hitz hori ezaguna irudituko zaizu, eta zerbitzariekin, internetekin eta abarrekin lotuko duzu. "Cloudcomputing" dei diezaiokegu, baina oro har "cloud" deitzen zaio erabiltzaileak hala eskatuta, fitxategiak edo baliabideak hornitzeari, Interneterako konexioaren bitartez. Edozein konexiotan bezala, eskatzaile bat eta hartzaile bat egoten dira; eskatzaileak baliabide bat eskatzen du aplikazioaren bitartez, eta hartzaileak baliabide hori ematen dio.\nKasu honetan, ECSOk, Zibersegurtasunaren Europako Erakundeak, sareko segurtasunarekin lotutako gai garrantzitsu bat aztertzen du hilero, eta hilabete honetan Cloud aukeratu du gai nagusi gisa, pasa den hilabetean IoT landu zuen moduan.\nGai hori garrantzitsutzat jotzen da 2020an Europar Batasuneko enpresen %36ak Cloud Computing erabili zuelako batik bat posta elektronikorako eta fitxategiak biltegiratzeko. Modu berean, jakin badakigu enpresa horien datuen %46 hodeian biltegiratzen dela jada, baina gordetako datu konfidentzialen %54 bakarrik dago zifratuta.\nCloud edo Cloud Computingak hitzez hitz Hodeia edo hodei-konputazioa esan nahi du, eta prozesu baterako erabiltzen den softwarea eta hardwarea beste enpresa baten kanpoko zerbitzu gisa Internet bidez ematen direla adierazten du. Sarenetek, adibidez, hurbiltasuneko cloud irtenbideak eskaintzen ditu, eta bertan enpresak ekipo fisiko berriak gehitu, zerbitzari birtualak sortu edo baliabide gehiago berehala esleitu ditzake.\nOro har, teknologia horren bitartez, enpresek baliabide informatikoak kontsumitzen dituzte beste tresna bat bezala, elektrizitatearen edo uraren antzera, etxean edo enpresan norberak bere azpiegiturak eraiki eta mantendu behar izatearen ordez. Hori guztiak berritzailea ematen duen arren, egunero gertatzen da horretaz jabetu gabe. ComyMediak, esate baterako, enpresa baten erreminta eta lizentzia guztiak hartzen ditu hodeian, eta oso prezio lehiakorretan egiten du. Era berean, SPCnetek hosting zerbitzuak, zerbitzariak, SSL ziurtagiriak edo co-location espazioak ematen ditu, eta enpresa bakoitzarentzat neurrira egindako Cloud pribatua eskaintzen du, dena Gasteizen eta Europako leku ezberdinetan dituen datu-zentroetatik. Bullhost ere nabarmentzekoa da, bere CPDean dituen Zerbitzari Birtual Pribatuaren (VPS) zerbitzuak ematen baititu, zibersegurtasunaren geruza propio eta guzti.\nSegurtasunaren eta erabilgarritasunaren arloan dauden arriskuen pertzepzioa da oraindik ere oztoporik handiena, enpresek hodeiak emandako zerbitzuak har ditzaten. Halaber, ez dira aldekoak erabiltzaile desberdinek (edozein motatakoak izanda ere) aurkitzen dituzten zailtasunak zerbitzuak modu seguru eta praktikoan konfiguratzerakoan. Beraz, susmo horiek izaten dira Hodeira migratzeko arazo nagusiak. Hala ere, segurtasuna izan daiteke enpresek benetan izan dezaketen abantailarik handiena. HodeiCloudek enpresa batek segurtasunean dituen beharretan oinarritutako soluzioak ditu, mahaigain birtual batetik kontrolatuak. Segurtasun-kopien kontrolean oinarritutako erantzunak, era guztietako malwarea, CPDetarako sarbideak, azpiegitura erredundanteak, DDos-en aurkako sistemak, IDS, e.a. Derten ere Cloud soluzioak ematen dituen beste enpresa bat da, eta prozesuak eredu digitalizatu baterantz egokitzen laguntzen du, plataforma publiko eta hibridoekin.\nHorrez gain, Cloud ahalik eta ingurune seguruena bihurtu ahal izateko estrategiak garatzen ari dira. Esate baterako, Hdiv-ek bere software-soluzioa eskaintzen du kodeko segurtasun-akatsak detektatzeko, gauzatze-denboran datu-fluxuaren teknikak erabiliz, segurtasun-arazoak sortzen diren unean bertan. Produktua integratuta dago, eta urrats faltsu asko saihesten ditu, arreta eta ahalegina sarrera-puntu ahulenetan jarrita. Halaber, IZTk hodeiak enpresa bati zer eskain diezaiokeen erakusten du, informazio-sistemak, Cloud zerbitzuak eta aplikazioen garapena eskainiaz, zeharka lan eginez segurtasun-irizpideekin, legezko baldintzekin eta segurtasun teknologikoarekin batera. Azkenik, Megabi Soluciones enpresak azpiegituren diseinua zentralizatzeko eta kudeatzeko, Cloud Computing eta hardwarea eta softwarea hodeira migratzeko aukera ematen du.\nIaaS edo Azpiegitura Zerbitzu bezala. Web ostatu bat da IaaS-en adibiderik onena. Hilero harpidetza bat edo tarifa bat ordaintzen da kontsumoaren truke, eta, horrekin batera, hardwarerako sarbidea "erosten da" hodeiaren bidez, zerbitzari edo biltegiratze moduan. Horri dagokionez, ADW enpresa aipatu behar da; izan ere, tokiko CPD batekin kritikoak diren inguruneetarako azpiegitura fisikoa ematen du, bezeroak zerbitzarien artean aukeratzeko aukera izanaz, Cloud publiko, pribatu edo hibrido baterako badira ere. Era berean, DUOK enpresak edozein enpresak behar duen azpiegitura fisikoko edozein osagai modu birtualean inplementatzeko aukera ematen du.\nSaaS edo Software Zerbitzu gisa. Aplikazioa erabiltzean gertatzen da, baina hori kanpoko sistema batean gauzatzean; adibidez, web-ean oinarritutako posta elektronikoa edo dokumentuak online sortzea edo editatzea. Era horretan, EFOR enpresak zerbitzuak eta irtenbideak ematen ditu enpresen kudeaketa, komunikazio eta marketingerako, neurrira egindako aplikazioen garapenari, sharepointari, aholkularitzari edo enpresara egokitutako mugikortasun-gaiei dagokienean, hodeian egon daitezkeen beste zerbitzu askoren artean. Bestalde, Aner-ek SaaS aplikazioa eskaintzen du; hau da, enpresaren barnean Cloud ideiak kudeatzen dituena, ideia berritzaileak sartzea, biltzea, ebaluatzea eta iragaztea errazteko pentsatua, sail edo arlo ezberdinen artean partekatzeko.\nPaaS edo Plataforma Zerbitzu gisa. Beste enpresa batek emandako software eta hardware sistemetan exekutatzen diren web tresnak erabiliz aplikazioak garatzen dira. Adibide gisa, merkataritza elektronikoko web gune propioa dugu, baina erosketa-orga, ordainketa, bidalketa eta ordaintzeko mekanismoak beste merkatari baten kanpoko zerbitzari batean exekutatzen dira. Gardians Consulting-ek, berriz, Cloud Computing publikoaren, pribatuaren edo hibridoaren zerbitzuak eskaintzen ditu, zerbitzari propioekin eta segurtasun-neurri handiekin, hodeian dokumentuak biltegiratzeari eta kudeatzeari buruzko zerbitzua eskaintzeko 24 ordutan.\nBeClever enpresak aurrean deskribaturiko hiru zerbitzuak eskaintzen ditu, eta, horrez gain, bere Cloud zerbitzuak ez ezik, hodeira, Office365era, Sharepoint-era migratzeko eta BBDD edo makina eta zerbitzuen zerbitzuak ere baditu. Bestalde, K35 enpresak loturiko sistema eta zerbitzuen azpiegituraren eraldaketa digitala eskaintzen du, SaaS zerbitzuetan nahiz PaaS plataformetan eta IaaS azpiegituretan.\nAzkenik, adierazi behar da hodeiaren barruan Cloud Computing dagoela. Industriari aplikatutako teknologia hori bereziki erabilgarria da zeregin jakin batzuetan; hala nola, urruneko monitorizazioan edo datu-bilketan. Semantic Systems-ek ondo baino hobeto ezagutzen du 4.0 Industria, eta industriarako irtenbideak diseinatzen, ezartzen eta mantentzen espezializatuta daude. Software plataformak misio kritikoko aplikazioak exekutatzeko, arauak aplikatuz datu-kopuru handiak erabiltzeko eta produktibitate handiko erremintak eraikitzeko aukera ematen du cloud inguruneetan.\nSektore horretako beste enpresa bat da OpenCloud Factory, eta aktiboen ikusgarritasun eta kontrolerako software soluzioa eskaintzen du, enpresa- eta industria-ingurunera oso bideratuta dagoen ikuspegi modularrarekin. Irtenbidea da sarera konektatutako aktiboen %100 denbora errealean antzematea (barrutik eta kanpotik, urruneko sarbidea) eta kontrol gehigarriak ezartzea testuinguru horren arabera. Irtenbidea on-premise zabal daiteke, hodeitik edo modu hibridoan.\nEta, azkenik, IronChip enpresak kokapenean (LBS) oinarritutako segurtasun-irtenbidea eskaintzen du, industria-aplikazioetarako erabilera askorekin, honako hauek barne: sarbideen kontrol fisikoa, aldi baterako pasahitzak lortzea, hornitzaileen trazabilitatea eta CERT/SOC segurtasuna.\nTeknologiaren inguruko guztiarekin gertatzen den moduan, etorkizuna ezezaguna da, baina egia da Cloud Computingaren merkatua urtean %15eko erritmoarekin hazten ari dela, eta hazkunde horrek oraindik denbora luzez jarraitzea espero da. Hodeiaren adar guztietan prestatutako profesionalak izatea premiazkoa da, egunetik egunera gero eta rol eta profil tekniko gehiago sortzen baitira; era horretan, nabarmenetarikoa zibersegurtasuna da, enpresek Cloudera migratzeko dituzten errezeloak medio, aurrean aipatu bezala. Nork daki etorkizuna aldatuko den konputagailu kuantikoen etorrerarekin, baina aukera horrek informazio-sistemen erabilgarritasunari buruzko eremu bat irekitzen du, eta Cloud Computing jada hori eskura jartzen ari zaigu.\n2020an, Europako enpresen %36ak Cloud Computing erabili zuen.\nHodeian gehien erabiltzen diren zerbitzuak posta elektronikoaren eta fitxategiak biltegiratzearen ingurukoak dira.\nHiru zerbitzu-mota daude hodeian, IaaS, SaaS eta PaaS.


Lanuzteak deitu dituzte Candy Hoover enpresan - Bergara - Goiena.eus\nLanuzteak deitu dituzte Candy Hoover enpresan\nMiren Arregi 2008-01-23 20:40\nBergarako Candy Hoover enpresan abuzturea arteko lanuzteak deitu dituzte, lan hitzarmena dela-eta, enpresako zuzendaritzaren eta enpresa batzordearen artean adostasunera iritsi ez direlako. Enpresako zuzendaritzak Lan Hitzarmena negoziatzeko mahaia apurtu duela salatu du enpresa batzordeak.\nHilaren 9tik hainbat lan uzte deitu ditu Candy Hooverreko enpresa komiteak. Enpresa batzordea, ESK, ELA, LAB, UGT eta CCOO sindikatuek osatzen dute, adostasunera iritsi ezean, abuztura arteko lanuzte eta mobilizazio egutegia ere prestatu dute. Proposamenak botoen %63a izan du alde. Langileek, soldaten igoera eskatzen dute, eta Komiteko ordezkariek azaldu dute, enpresako zuzendaritzak ez duela eskaintzen Metalaren Hitzarmen Probintzialak jasotakoa baino hobekuntza gehiagorik eta horrekin batera inposatu egiten duela lan egutegia, abuztuko oporrei dagokienez. Langileek soldaten igoera bat eskatzen dute, baina enpresa zuzendaritzak ez duela horretarako asmorik salatu dute.\nLangileen ordezkariek azaldu dute iaztik dabiltzala enpresa batzordea eta zuzendaritza negoziazioetan baina zuzendaritzak, ezezkoan dirauela. Gaineratu dute, aurten produkzioari dagokionez ere, igoera bat izan dutela. Hau da, gehiago produzitu behar dutela; horren aurrean ere enpresak ez duela soldaten igoera bat aplikatzeko asmorik diote.\nGaur 4 ordutako lanuztea egin dute eta zuzendaritzarekin akordiorik egon ezean hilaren 30ean egun osoko lanuztea egingo dutela ere aurreratu dute.\nGoiena Telebista Candy Hoover enpresarekin harremanetan ipini da, eta biharko espero du enpresaren ikuspuntua ezagutzea.


Ceesepe - Wikipedia, entziklopedia askea.\nCarlos Sánchez Pérez, arte munduan Ceesepe bezala ezaguna, (Madril, 1958ko maiatzaren 7a - Ibidem, 2018ko irailaren 7a), margolari, marrazkilari, komikigile espainiarra. Haren estiloa pop art barruan koka daiteke. La movida madrileña mugimenduaren artista ezaguna izan zen.\nMadril, 1958ko maiatzaren 7a\nMadril, 2018ko irailaren 7a (60 urte)\nCeesepe izena berez akronimo bat zen: Carlos: ce, Sánchez: ese, Pérez: pe = "Ceesepe".\nCarlos Sánchez Pérez Madrilen jaio zen, 1958an. Underground komiki munduan hasi zen 70. hamarkadan; urte horietan Max, Nazario eta Javier Mariscal ezagutu zituen eta haiekin Bartzelonan lan egin zuen. Slober saila Star eta Bésame mucho aldizkarietan argitaratu zuen. Garai horren lan ezagunetariko bat Pedro Almodóvar zuzendariaren Pepi, Luci, Bom y otras chicas del montón (1980) lehen luzemetraiaren kartela izan zen. Geroago ere, 1987an, Almodovarren La ley del deseo filmaren kartela ere egin zuen.\nCeeseperen lehenengo bakarkako erakusketa 1979an antolatu zen, Madrilgo Buades galerian. 1982an Menéndez Pelayo Unibertsitateak haren obraren erakusketa antolatu zuen bestetik. 1984ko ARCO erakusketan gehien saldu zuenetariko egilea izan zen. Madrilgo Udalak plazaratu zuen Madriz aldizkarian lanean hasi zen; hedabide honetan Blas Piñar, Franco, Marx, Mao eta beste politikarien aurkako lanak plazaratu zituen. Ondorioz, Alianza Popular eskuineko alderdiak, egungo Partido Popular alderdiaren aurrerakaria, aldizkariaren eta egilearen aurkako kritika gogorrak zabaldu zituen.\nKomikiaren mundua utzita, margolaritzari ekin zion buru-belarri. Herrialde askotan egin ditu erakusketak: Amsterdam, Paris, Angouleme, Ginebra, Bali, New York, Madril. Azken urtetan Rolling Stone edizio espainarraren azalak diseinatu ditu. 2011ko apirilan Espainiako Ministroen Kontseiluak Arte Ederren Meritoari Urrezko Domina eman zion. \n60 urte zituelarik, 2018an, leuzemiaz hil zen.\nCeesepe berezko estiloa garatu zuen. Modu batez bere obra eragin askoren ondorioa izan zen, batez ere Peter Phillips eta Peter Blake egilearena. Baina bere lanetan ere Toulouse-Lautrec, Amedeo Modigliani eta Marc Chagallen eraginak ikus daitezke.\nBarcelona By Night (1982)\nEl difícil arte de mentir (1986)\nLibro blanco (1990)\nArs morundi (1990)\n↑ http://www.la-moncloa.es/ConsejodeMinistros/Referencias/_2011/refc20110408.htm#MedallasOro Ministro Kontseikuaren erabakia.\n(Gaztelaniaz): Ceeseperen webgune ofiziala.\n(Gaztelaniaz): PicassoMio Galleryan biografia eta lanak.


200 ikasgela inguru itxi dira jada Hego Euskal Herrian\nNafarroako presidenteordeak azaldu duenez, 110 klaseri eragiten die konfinamenduak, hau da, guztien % 3,12ri.\nGaur egun, Nafarroak Haur eta Lehen Hezkuntzako 2.178 ikasle ditu etxean gordeta, bertako ikasgeletan Covid-19aren eragina jasaten dutelako, eta atzo 1.824 izan ziren, Javier Remirez presidenteordeak emandako datuen arabera.\nGobernu bileraren osteko prentsaurrekoan, Remirezek zehaztu du konfinamenduak 110 ikasgelari eragiten diela, hau da, herrialdearen % 3,12ri.\nOstiralean hasiko dira lehen taldeak konfinamendutik irteten eta hortik aurrera sarrerak eta irteerak erregistratuko dituzte. Gaur egun eskuragarri dauden datuen arabera, Gobernuak "ez du zentrorik ixtea aurreikusten. Portzentaje horiei eustea espero dugu, gehiegi ez joatea ".\nPresidenteordeak "hezkuntza-komunitate osoaren konpromisoa" goraipatu du, "Adin goiztiarrenetatik hasita, baita irakasle eta familiena ere, ikastetxeen barruan arauak erabat betetzen direlako".\nHorregatik, familiei dei egin die zentroetatik kanpo osasun segurtasuneko, distantzietako, maskaretako eta eskuen higieneko neurriak bete ditzaten, barruan egiten den bezala, "Kutsatzeak zentroetatik kanpoko egoeretatik datozela detektatzen ari baitira".\nPresidenteordeak esan du ulertzen dituela hezkuntza-komunitateko kide batzuek Gobernuak ikasgeletara itzultzeko hartutako erabakien inguruan egindako kexak, baina azpimarratu du "elkarrizketa irekia eta arina" dagoela eta "ahalik eta ahalegin handiena" egiten ari direla "batez bestekorik egokienak" hartzeko, "Adingabeen ongizate emozionala eta pedagogikoa eta, jakina, osasun publikoa" lehenetsiz.


Musika eskolen eta bandaren arteko zubia - Sakana - Guaixe.eus\nMusika eskolen eta bandaren arteko zubia\nErkuden Ruiz Barroso 2022-06-09 12:41\nHaize Berriak Bandak Altsasuko San Juan egunean eskainitako emanaldia. ARTXIBOA\nSakanako Haize Berriak Bandak musika ikasleendako proiektu berria jarri du martxan: Haize Txikiak Banda. Aste batez ikasleak trebatuko dituzte, eta uztailaren 1ean lehenengo emanaldia eginen dute Irurtzunen. Bigarren uztailaren 3an izanen da, Etxarri Aranatzen.\nHaize Berriak Bandak 25 urte bete ditu, eta urtean zehar hainbat ekimen eta proiektu jarri ditu martxan, eta horietako bat banda txikia martxan jartzea izanen da: "Bandan beti gabiltza musikarien bila. Sakanan musika eskolak izanik, bidea errazten du, eta beti egon gara banda txiki bat egiteko ideiarekin", azaldu du Jasone Etxebeste Haize Berriak bandako kideak eta Irurtzungo musika eskolako klarinete irakasleak. "Musikariak hamaika edo hamabi urterekin bandara sartzen dira eta beraiendako oso arrotza izan daiteke". Horregatik, zubi "hori" bilatu nahian egon dira.\nUrteurrena dela baliatuz, beraz, proiektuarekin aurrera egitea erabaki dute eta ekainaren azkenengo astean Haize Txikiak Banda lehenengo aldiz bilduko da, Irurtzunen. "Ez dugu nahi astero-asteroko banda bat. Haurrek badute izugarrizko karga, eta orduan larunbatero entseatzera joan behar badira, ez du funtzionatuko. Orduan lau egunetan, goizez, musika egiten ariko dira eta hortik bi kontzertu aterako ditugu". Euskaldiko Gazte Orkestran, esaterako, lan egiteko modu hori egiten ari direla azaldu du musikariak.\nSakana osoko proiektu bat da, "gure asmoa ibiltaria izatea da". Urtero bi proiektu egitea aurreikusten dute; ekainean eta gabonetan, haurrek klaserik ez dutenean. 10:00etatik 13:00etara musika jotzen ariko dira, eta ondoren bi kontzertu emanen dituzte. Uztailaren 1ean eta 3an, Irurtzunen eta Etxarri Aranatzen, hurrenez hurren, izanen dira lehenengo emanaldiak. Irurtzunen ondoren Haize Berriak Bandak joko du ere. Gabonetan Lakuntzan eta Altsasun egitea aurreikusi dute; "parte hartu duten udalak, ekonomikoki lagundu dutenak".\nInstrumentuak jo ez ezik, saio horietan jokoak eta musikaren inguruan ariketak ere egitea nahi dute. "Gauza asko egin daitezke; gure asmoa ez da karga gehiago ematea, ez musika eskolei ez haurrei. Egun horietan egin daitekeena. Materiala ere aproposa izango da".\nDuela hilabete bat inguru Haize Berriak Bandak Sakanako musika eskolekin kontzertua eman zuen. Ekainean eginen duten emanaldirako abesti horiek eginen dituztela jakinarazi du irakasleak. Lehenengo proiektu honetarako ez dute baldintzarik jarri. Musika eskolan egotea. Banda bat denez bandako instrumentuak izango dira, haizezko metalezko eta egurrezko instrumentuak eta perkusioa. Dena dela, "denak gonbidatuta daude". Izena emateko musika eskoletako irakasleen bidez formulario bat bidali dute, eta norbaitek proiektuan parte hartzeko interesa badu haizetxikiak@gmail. com epostara mezu bat bidali dezake.\n"Kulturalki haurrei beraien tokia eman nahi diegu. Askotan instrumentuak jotzen ikasten dute, eta ez dute aukera gehiago bide emateko". Musika eskoletan taldeak osatzen badira ere, bandan aritzeko infraestruktura nahikorik ez dagoela azaldu du Etxebestek. Denborarekin eta musikariaren arabera, Haize Txikiak Bandatik Haize Berriak Bandara salto egin dezakete. "Musika eskolekin egin genuen kontzertu horren helburua ez zen gero haurrak bandara etorzea, baina beti norbait pasatzen da. Kontzertu horren ondoren bi edo hiru sartu dira. Haiek bere burua prest ikusi behar dute". Oso banda gaztea izan arren, zortzi urteko haur batek ez du lekua aurkituko, "baina hamalau edo hamabost urterekin sartzen dira". Dena dela, bi bandak proiektu desberdinak dira. "Bakoitzak bere zuzendariak izango ditu"\nKultura Altsasu Etxarri Aranatz Irurtzun Lakuntza\nGuaixe eka 03 Irurtzun\nHaize Berriak Bandaren 25. urteurrenaren barruan sortutako proiektu berria da banda txikia, eta lau egunez trebatzen egon ondoren lehenengo kontzer...\nGuaixe eka 03 Etxarri Aranatz


Elgetan herritarren lekukotasunak eskatu dituzte Frankismoaren kontrako kereilan salaketa ipintzeko - Elgeta - Goiena.eus\nElgetan herritarren lekukotasunak eskatu dituzte Frankismoaren kontrako kereilan salaketa ipintzeko\nLarraitz Zeberio Lekuona 2016-12-09 15:00\nTestigantzen bulegoa zabalduko du Udalak urtarrilaren 16tik otsailaren 17ra. "Biktima askoren lekukotasunak oraindik ere jaso gabe daude eta besteek beharrean guk geuk eraikitako memoria historikoa osatu nahi badugu lekukotasunak jasotzea nahitaezkoa da", adierazi dute Frankismoaren Krimenen Aurkako Kereilaren Euskal Plataformatik.\nUztailean egindako osoko bilkuran erabaki zuen aho batez Elgetako udabaltzak Frankismoaren aurka Argentinan zabalik dagoen kereilan kereilatzaile moduan aurkeztea. "Horrek esan gura du kereila hori osatzeko eta salaketa aurkezteko lekukotasunak jasotzea dagokigula orain", adierazi du Iraitz Lazkano alkateak. "Pauso bat gehiago da. Urtez urte askotariko ekimenak antolatu ditugu: errekreazioa, bisita gidatuak, omenaldiak, memoria jardunaldiak... Arrakastatsuak izan dira eta balio izan dute gertatukoen berri emateko, sozializatzeko. Helburua, orain, Frankismo garaian Elgetan gertatutako giza eskubideen aurkako urraketak jasotzea da erantzuleen aurkako salaketa aurkezteko".\nBiktimen edo horien senitartekoen lekukotasunak behar dituzte horretarako. Alkateak azaldu du Udalak baduela zerrenda bat nahiko luzea frontean hil zituzten herritarrena edo gerra ostean biktima izandakoena. "Gerra urteekin oso lotutako kasuak dira gehienbat, eta kereilarako denak dira baliagarriak baina ahalegin berri honetan dei egiten diegu baita ere diktadura urteetan biktima izandako herritarrei. Frankismoa 40 urtetik gorako garai beltza izan zen, eta epealdi luzeagoan gertatutako giza eskubideen aurkako urraketak ere jaso gura ditugu oraingoan", adierazi du Iraitz Lazkanok.\nFrankismoaren Krimenen Aurkako Kereilaren Euskal Plataformatik garrantzitsutzat jo dute Elgetako Udalak hartutako erabakia. "Herri honek egia guztiak ezagutu nahi baditu ezinbestekoa da bakoitzak bere lekukotasuna ematea", esan du plataformako kide den Goldatu elkarteko Josu Ibargutxik. "Biktima askoren lekukotasunak oraindik ere jaso gabe daude eta besteek beharrean guk geuk eraikitako memoria historikoa osatu nahi badugu lekukotasunak jasotzea nahitaezkoa da".\nTestigantzen bulegoan 1936tik aurrera Elgetan gertatutako giza eskubideen aurkako urraketen inguruko lekukotasunak jasoko dituzte hilabete barru. Lekukoei eskatuko zaizkie nortasun agiria, gertatutakoaren inguruko kontakizuna egitea eta balego gertaera horien inguruko dokumentazio ahalik eta zehatzena. "Norberari gertatutakoa edo etxean entzundakoa kontatu behar da eta etxeko armairu guztiak arakatu behar dira ahalik eta dokumentazio gehien aurkezteko", azaldu du Ibargutxik. "Kereila honek ez du inolako gasturik suposatuko bultzatzaileak zein abokatuak boluntarioak garelako".\nZein berrikuntza dakar ekimen honek?\nIraitz Lazkano - Elgetako alkatea\n"Pauso bat gehiago da. Egia ezagutzeko bidean edozein ekarpen da balekoa. Dokumentatuta egonez gero sinisgarritasun handiagoa du. Testigantzak jaso, txostena osatu eta erantzuleen kontra salaketa ipintzea da helburua. Orain da momentua gertatutako gauzak kanpora ateratzeko".\n"Balio juridikoa jasoko dute lekukotasunek. Omenaldi publikoak egin ditugu, baina biktima batzuk akaso nahiago dute instituzio baten aurrean lekukotasuna eman halako oihartzun publikoa izan gabe. Gainera, udal batek jasoko ditu eta beste entitate bat ematen dio horrek testigantzari".\nJosu Ibargutxi - Goldatu elkartea\n"Herri honen memoria historikoa eraikitzeaz ari garen heinean aukera handia da honakoa. Ardura ere bada neurri handi batean. Egia guztiak ezagutu nahi baditugu garrantzitsua da nork bere egia plazaratzea. Lekukotasunak ematera animatu nahi ditut herritarrak".\nTestigantzen bulegoa zabalduko dute urtarrilean Elgetako udaletxean\nLarraitz Zeberio Lekuona 2016 abe 01 Elgeta\nFrankismoak Elgetan eragin dituen biktimen lekukotasunak jasotzeko irekiko dute urtarrilaren 16tik otsailaren 17ra bitartean. "Biktimei edo biktime...


209 Gerra Aurreko Olerkigintza\nZezilio Salas, eucation\nDBH 4 Literatura\nEUSKARA Gerra aurreko olerkigintza (1900-1936) 2.\nXX. mende hasierako poesia

Baserri-munduko gaiak ziren nagusi. Hala ere, herri abertzaletasunak ez zuen horrelako poesiarik onartzen, ez baitzituen Euskadiko arazo sozialak islatzen.

Gerra aurreko poesia horretan izen handiko poetak izan ziren: Jose Ariztimuño Aitzol , Jose Mari Agirre Lizardi , Esteban Urkiaga Lauaxeta eta Nikolas Ormaetxea Orixe .

\n

Aitzolek garaiko literaturarako

asmoak plazaratu zituen. Euskal

Herria eraberritu nahi zuen,

eraberritu eta berpiztu.

Ekintza horretarako, poetak nahi

zituen gidari, herriaren abangoardia zirelakoan, etorkizunerantzako

bidean ameslari izanik, nondik

norakoa ikusiko zutelakoan.

\n

Nikolas Ormaetxea

ORIXE

1888-1961

\nNikolas Ormaetxea “Orixe” (1888-1961)

Lehen urteak eta jesuita-ikasketak

Gipuzkoako Orexako Iriarte baserrian jaio zen 1888ko abenduaren 6an.

Hirukiak jaio ziren eta, etxean hazteko modurik ez zutelako, Nafarroako Uitzira eraman zuten. Hantxe hazi zen, nekazari-giroan.

1905ean hamazazpi urte zituela Xabierko jesuiten ikastetxera bidali zuten arte. Han bi urte egin zituen ikasten.

1907an Loiolara joan zen jesuita-ikasketak egitera.

1910ean Burgosen jarraitu zuen ikasten. Urte hauetan jaso zuen formazioari esker Grezia eta Erromako klasikoak ondo ezagutu zituen.

1912an Burgosko Oñara joan zen eta han 1915 arte egon zen Filosofia ikasten. Jesulagunek ikasketa hauek burutu ondoren hiru urte igaro ohi zituzten euren ikastetxe batean hezkuntza-lanetan. Orixeren kasuan aldi hori sei urtekoa izan zen. Nagusiekin zituen arazoen ondorioa zen itxuraz luzapen hori.

1923an, harreman txar horien ondorioz, Lagunditik egotzi egin zuten. Ordurako argitaratuak zituen lan batzuk Jesusen Biotzaren Deya eta RIEV aldizkarietan.

\nNikolas Ormaetxea “Orixe” (1888-1961)

Gerra aurrean Euskaltzaindian eta Euzkadi egunkarian

Jesusen Lagunditik irten zenean Bilbora joan zen. Han 1931 arte jardun zen lanean, lehenbizi, 1928 arte Euskaltzaindian Azkueri laguntzen eta ondoren Euzkadi egunkariaren euskarazko atalaren arduradun gisa, lan hura egiten ari zen Kirikiño zendu zenetik aurrera. 1927az geroztik kolaboratzailea zen egunkari honetan.

Denbora hartan hiru liburu argitaratu zituen Orixek Tormes-ko itsu-mutilla (1929), Mireio (1930) eta Santa Kruz Apaiza (1929). Lehenbiziko biak itzulpenak dira. Tormes-ko itsu-mutilla ren kasuan Orixeren pentsakera kontserbadorea nabarmen agertzen da, zeren eta jatorrizko testuan gordintxoak iruditzen zitzaizkion pasarteak ezabatu edo guztiz aldatu egin baitzituen. Mireio itzultzeko proposamena adiskidea zuen Lauaxeta olerkariak egin zion. Santa Kruz Apaiza , berriz, eleberri antzera idatzitako biografia bat da, karlistaldietan gerrillari ibili zen apaizaz.

\nNikolas Ormaetxea “Orixe” (1888-1961)

1931an Euskaltzaleak elkarteak poema epiko nazional bat egiteko eskatu zion. Lan hori burutzeko Orexara joan zen bizitzera. Hantxe ondu zuen Euskaldunak . Gerra piztu zenerako bukatua zeukan arren, ez zen argitaratu ahal izan 1950 arte.

1934an Barne-muinetan poema mistikoa argitaratu zuen.

Gerrakoan atxilotuta Iruñeko San Kristobalgo gotorlekuan sei hilabete eduki zuten. Handik irten ondoren, 1938an berriz atxilotzera joan zitzaizkion, baina Ipar Euskal Herrira ihes egitea lortu zuen. Dozena bat urtetan zehar batetik bestera ibili zen han: aurrena Lapurdiko Donibane Lohizunen. Han bi urte zeramatzala II. Mundu-Gerrakoan alemanak sartu zirenean Gurs-eko kontzentrazio-zelaian hiru hilabete eta erdi egon zen.

\nNikolas Ormaetxea “Orixe” (1888-1961)

Askatu zutenetik 1950 arte Iparraldean egon zen, han enkarguz, Urte Guziko Meza-Bezperak itzuli zuen.

1950ean Amerikara joan zen. Jokin Zaitegik, Euzko Gogoa aldizkaria eramaten laguntzeko, Guatemalara deitzen dio. Han, ordea, gauzak zailak daude. Diru-arazo larriak dituzte. Sei hilabete igaro orduko, Zaitegik El Salvador-eko Zaragoza herrian dituen adiskide aberats batzuen etxean bizilekua eta mantenua segurtatzen dizkio. Hantxe bizi izan zen 1954 arte eta bertan euskaratu zituen San Agustin-en Aitorkizunak.

\nNikolas Ormaetxea “Orixe” (1888-1961)

1954an Hego Euskal Herrira itzuli zen Orixe. Lazkaoko beneditarren konbentuan jarri zen bizi izaten. Zahartuta, gaixorik eta bera erbestean bizi izan zen denboran asko aldatu zen Euskal Herria arrotz ikusten zuela aurkitzen zen. Halere, bazuen oraindik lanerako gogorik. Azken urte hauetan idatzi zuen Jainkoaren bila .

Azken urteak batera eta bestera ibili zen berriro: Lazkaotik Tolosara, handik Orexara, eta 1958tik 1961ean hil arte iloba zuen Jose Mari Aranalde apaizarekin, lehenbizi Araman eta azkenean Añorgan.

\nNikolas Ormaetxea “Orixe” (1888-1961) 12.\nNikolas Ormaetxea “Orixe” (1888-1961)

Gizon minetan zaildua

Hala ere, fisikoak baino gehiago penatu zuen min moralak. Hiru arantza arimaren soinean josita eraman zituen bizitza osoan zehar.

Lehenengoa haurtzarotik zekarrena zen: bi ama izan eta azkenean, berak esan bezala, amarik gabe gelditu izana.

Bigarrena, jesuitetatik bidalia izanez geroztik, apaizgorik gabe

gelditu beharrak eman zion nahigabea.

Hirugarrena, euskal letretan hain itzal handikoa izanda, garaiko

euskaltzaleen artean aintzakotzat ez hartua izana. Onarpena heriotzaren atarian etorri zitzaion: Euskaltzaindian sartzea 1959an, eta "Lizardi" eta "Olerti" sariak 1961ean.

\n

Jose Mari Agirre

“ Xabier Lizardi”

1896-1933

\nJose Mari Agirre “Xabier Lizardi” (1896-1933)

Eusko Pizkundeko poeta

Jose Maria Agirre " Xabier Lizardi" 1896ko apirilaren 18an jaio zen Zarautzen, baina 10 urte bete orduko Tolosara joan zen bizitzera. Legelari-ikasketak egin Madrilen eta ondoren gerente lanetan jardun zuen bizitza guztian, lanaren ondorioz asko bidaiatuz.

1923an Frantziska Eizagirrerekin ezkondu zen. Izan zituzten hainbat seme-alaba jaioberritan hil zitzaizkien.

Primo de Riveraren diktadurapean euskal abertzaletasunak jazarpena sufritu zuen. Egoera horretan kulturgintzak berebiziko indarra eta garrantzia hartu zituen euskal abertzaletasunaren ideiak zabaltzeko. Testuinguru horretan euskal poetek lehen mailako garrantzia hartzen dute.

\nJose Mari Agirre “Xabier Lizardi” (1896-1933)

Aitzol, Lauaxeta, Orixe eta Lizardik ordezkatzen dute batez ere desio hori, eta bakoitzak bere modura erantzun zioten. Aitzolek "Euskaltzaleak" elkartea antolatu eta bultzatuz, Orixek euskal kontzeptismoa landuz, Lauaxetak eta Lizardik kultur ekintzaile eta poeta gisa. Honen guztiaren adierazgarri Euskaltzaleak elkarteak antolatu zituen Olerti egunak: 1930ean Lauaxetak irabazi zuen, 1931n berriz Lizardik (" Urte giroak ene begian").

Giro honetan berritzaile eta klasikoen arteko eztabaida garratza gertatu zen, euskara herrikoia eta euskara berria, jasoa, lantzen zutenen artean. Lizardik guztien beharra defendatu zuen, Euskal Herriak behar zuen kultur berpizkundean guztientzako lana ikusten zuelako: bertsolarientzat, euskara herrikoian idazten zutenentzat zein euskara berri jasoan idazten saiatzen zirenentzat. Bere poesia-lanik garrantzitsuena: Biotz begietan , 1932an argitaratua.

\nJose Mari Agirre “Xabier Lizardi” (1896-1933)

Euskal egunkari baten aldeko kanpaina eratu zuen eta sutsu idatzi horren alde. Orduan hasi zen Jose Maria Agirre Xabier Lizardi goitizena erabiltzen. Aurretik argitaraturiko olerkiak sinatzeko, Zarautz'tar Sabin eta Samaiko zulo erabili zituen.

Kulturatik politikara ere igaro zen Jose Maria Agirre eta 1931. urtean EAJ/PNVko Gipuzkoako Buru Batzarreko idazkari izendatu zuten.

\nJose Mari Agirre “Xabier Lizardi” (1896-1933)

Natura, bizitza eta heriotzari buruzko poesia liriko sinbolista

Gai nagusia izadia erabili zuen, euskal paisaia adierazteko agertu zuen sentikortasuna azpimarragarria da, horren bidez gogo-barruko sentimenduak metafora bidez azaltzen ditu: denboraren iragana, bizitza eta heriotza, berpizteko itxaropena.

Famili barruan izan zituen zoritxarreko gertaerak poesiaz adierazi zituen: alabaren heriotza ("Otartxo utsa"), semearena ("Xabierren eriotza"); amonarenak asko hunkitu zuen ("Biotzean min dut"): "Biotzean min dut, min etsia negar ixila darion mina". "Ots, ots, bizion oñok": amonaren hiletan jendearen pausoak adieraziz.

\nJose Mari Agirre “Xabier Lizardi” (1896-1933)

Hainbat obra idatzi zituen: 1932an argitaratu zuen lehen liburua, Biotz Begietan . Bertako olerkien gaiak bere betiko gaiak izan ziren: heriotza, natura, aberria, eta euskara. Urte berean hiru antzezlan eman zituen argitara: Laño ta izar , Bi ahizpak eta Ezkondu ezin zitekeen mutilla .

\nJose Mari Agirre “Xabier Lizardi” (1896-1933)

Aberria eta euskara ere izan zituen olerkigai:

"Baina nik, izkuntza larrekoa, nahi aunat ere noranaikoa;

yakite-egoek igoa; soña zaar, berri gogoa;

azal orizta, muin betirakoa"

Idazteko era oso berezia zuen, apartekoa. Hala ere, erabili zituen gaiak eta jarrerak Europan garaiko idazleengan ikusten dira: izadira begiratzea, herri-poesiaren funtzioa, etab.

1933an hil zen.

\n

Esteban Urkiaga

"Lauaxeta“

1905-1937

\nEsteban Urkiaga, "Lauaxeta" (1905-1937)

Ikasketak jesulagunekin

Esteban Urkiaga, "Lauaxeta" Laukizen jaio zen 1905eko abuztuaren 3an eta Mungian bizi. Durangoko jesulagunen ikastetxean latina eta erretorika ikasi ondoren, abadetza-ikasketak egin zituen Loiolan eta Oñan, baina mezaberria eman baino lehenago utzi egin zuen komentua.

Loiolan euskaltzaletu eta literatur zaletu zen, aita Estefania irakasle euskaltzalearen eta Euskal Akademia osatzen zuten lagunekin, Zaitegi eta Ibinagabeitiarekin, besteak beste, Garai hartan latineko klasikoen itzulpenak egin zituen.

\nEsteban Urkiaga, "Lauaxeta" (1905-1937)

Euzkadi egunkarian kazetari-lanetan

Komentua utzi zuenean Euzkadi egunkari nazionalistan hasi zen lanean. Hasieran Orixeren laguntzaile izan zen eta, hau Orexara, Euskaldunak poema idaztera, joan zenetik aurrera, euskal orrialdearen arduradun. Garaiko bizitzaren gaineko kronikak idazten zituen egunero-egunero.

\nEsteban Urkiaga, "Lauaxeta" (1905-1937)

Literaturan, kultur sustapenean eta politikan murgildurik

Europako literatur joerak ondo baino hobeto ezagutzen zituen, mitinak ematen zituen, kultur ekitaldi eta irratsaioetan parte hartzen zuen, euskara irakasten zuen, herri-abestien bilketa bultzatu zuen, poeta gazteei laguntzen zien. Hitz batean euskararen eta Euskal Herriaren aldeko langile nekagaitza zen Lauaxeta.

\nEsteban Urkiaga, "Lauaxeta" (1905-1937)

Zorigaitzeko gerrak eraman zuen

Espainian Francoren Altxamendua sortu zenean, zeregin guztiak alde batera utzi eta Eusko Gudarostean sartu zen. Komandante-graduarekin, milizien antolaketan eta propaganda-lanetan aritu zen. Gudari aldizkaria eta euskarazko Eguna egunkaria kaleratu zituen.

Eginkizun horietan ari zela, Gernikako bonbardaketaren ondorioez argazkiak egin nahi zituen kazetari frantses bati laguntzera joan zen. Faxistek preso harrapatu eta Gasteizera eraman zuten Lauaxeta. Heriotza-zigorra ezarri eta fusilatu egin zuten. Heriotzaren zain zegoela idazki hunkigarriak idatzi zituen.

\nEsteban Urkiaga, "Lauaxeta" (1905-1937)

Poeta bikaina

1930ean I. Olerti-Eguneko sari nagusia irabazi zuen Maitale kutuna poemarekin. Hurrengo urtean lehen poema-liburua argitara eman zuen: Bide barrijak , estetika ere berrituz. Europako modernitatea euskaraz eman nahi zuen, gaia eta hizkuntza berritu: maitasuna, existentzialismoa, heriotza. Liburuak eztabaida sortu zuen euskaltzaleen artean planteatzen zituen ideia modernoak zirela eta.

Bigarren liburuan Arrats beran (1935) olerkigintza herrikoia landu zuen: herriko pertsonaiengan oinarrituriko balada, erromantze, irri-kantak. Herri poesia eta sinbolismoa uztartu zituen estilo berrituaz: musika, metaforak, kolore eta sentsazioak, denboraren iragana adieraziz.

\n

Idazkera zaila dauka, garbizalekerien erabiltzailea, baina gainera apropos zailtzen zuen olerkia.

Euskalkietako esamoldeak, arkaismoak, herri-txokoetako hitzak, denetarik erabiltzen zuen.

Antzerkia ere idatzi zuen: Asarre aldija , Epaiya , irria sortzeko eginak. Balbeak , Iru gudari itzulpenak dira.

Ipuingintzan ere jardun zuen: Iluntzeko izarra , El fusil del abuelo , Campa de guztiz ederra , gerra garaiko giroa erakutsiz.

Esteban Urkiaga, "Lauaxeta" (1905-1937) 28.\n

Lauaxeta poeta garrantzitsua izan da. Bere iturri nagusia erromantizismoa izan zen; hala ere, bestelako eraginak ere nabari dira: sinbolismoa eta abangoardismoa.

Bere poesia sinbolista zen: kultua, zaila eta minoritarioa. Nolabaiteko kultura-maila beharrezkoa zen Lauaxetaren mezua ulertu ahal izateko, hau da, ez zen herri-poesia.

Bere obretan oso hizkera konplexua darabil. Lauaxetak euskal poesia Europako poesiaren mailan jarri zuen.

\n01 Korreoa Nola Erabili\n09 Euskal Antzerkia Arial\n11 Literatura Xix Mendean Arial\n01 Euskararen Historia Zezilio Salas


«Albisteak ondorioan oinarritzen dira, eta ez kausan» :: Observatorio la Diversidad de Mugak\nLeila Nachawati. Idazlea eta giza eskubideen aldeko aktibista\n«Albisteak ondorioan oinarritzen dira, eta ez kausan»\nEkialde Hurbileko eta Afrika iparraldeko gatazkak ez dira behar bezala azaltzen Mendebaldean, Nachawatiren ustez; horrek eragina du etorkinekin enpatiarik ez sortzeko.\nBerria, Lander Muñagorri Garmendia, 10-10-2017\nEtorkin eta errefuxiatuen gaiarekin kezkatuta dago Leila Nachawati idazle eta giza eskubideen aldeko aktibista (Santiago de Compostela, 1978). Jatorri siriarra du, eta Ekialde Hurbileko eta Afrika iparraldeko giza eskubideen aldeko borrokan sartuta dago. Zenbait hedabidetan iritzia ematen du, eta, gaur bertan, Bilbon Mediterranea filma ikusi osteko hitzaldia emango du, Zinexit Topaketak jardunaldiaren ostean.\nMediterranea filmak balio du etorkinak diren pertsona horien egoera agerian jartzeko?\nAdibide on bat da, etorkin horiek humanizatu egiten dituelako, gaur egun besteari gizatasuna kentzen zaiolako gero eta gehiago. Haien eta gure artean lubaki bat eraikitzen da gero eta gehiago; enpatia galarazten du. Eta hori traba bat da, gatazka guztietan beti egiten delako bereizketa hori.\nBestearen sorrerari buruz diharduzu. Nola sortzen da bestea kontzeptu gisa?\nEkialde Hurbilean hori ikusten da: gerra bat sortzen da, eta beti da gerra sektario edo tribal bat. Beste horiek ez dira inoiz arrazoi ekonomiko, sozial edo politikoengatik mugitzen. Orduan hor badago apurketa bat, ez duzulako ikusten zer gertatzen zaion besteari. Mugimendu sozialak lehertu ziren, baina diskurtso hori gero nazioarteko potentziek bahitu zuten. Orduan, eskubideak eskatzen dituzten pertsona moduan ikusten ez baditugu, hor hasten da sortzen bestea kontzeptua.\nEta etorkinez betetako ontziak iristen dira Europako kostetara, eta hori da albistea, ez haien sorterriko egoera.\nHori da: albistea normalean ondorioan oinarritzen da, baina ez kausan. Ikusten dugu zer gertatu den, baina ez dakigu nola arrazoitu gertatu den hori. Kausarekin duen lotura hori apurtuz gero, zailagoa da bestearekin lotura bat egin eta gertutasun bat edukitzea.\nFilmak migratzeko arrazoi horien berri ematen du.\nBai, filmean hori erakusten da, arrazoi ekonomikoak badaudela. Eta kontzientzia hori hartu beharra dago, askotan gehiago konektatzen baitugu urrun geratzen zaizkigun herrialdeekin, AEBekin adibidez, Mediterraneoan gertatzen denarekin baino. Espainian bizi den jendeari uste dugun baino gehiago eragiten dio Mediterraneo hegoaldean gertatzen denak.\nZer da hainbeste eragiten dion hori?\nMediterraneoa muga bat da, eta hobi komun bat ere bihurtu da. Marokon giza eskubideen urraketa handiak egiten ari dira Espainiara iristen diren etorkinen kopurua mugatzeko, bere garaian Libiarekin gertatu zen bezala. Baina ez ikusteagatik ez du esan nahi gertatzen ez denik. Etorkinekin enpatia handia egon da Espainian, baina gobernuak ez du ezer egin. Ez badago errefuxiatuak babesteko tresnarik, ez da inorentzat egongo, ezta bertakoentzat ere.\nBi Mediterraneo bereiz daitezke?\nBai, eta iparraldeko oparotasuna hegoaldekoari lotuta dago. Hegoaldean ezberdintasunak badaude, ezin da iparraldean oparotasunik egon. Baina Mediterraneo iparraldean ere badaude hegoaldeak. Eta, noski, iristen ari diren etorkinak ere osatzen ari dira Europa berri hau.\nErantzukizunik gabeko gerrak sortzen ari direla diozu. Nola lortzen da hori?\nBiktimak daude, baina ez erantzulerik. Bonbardatutako eskolak erakusten dira albistegietan, baina erantzulerik ez dago. Erakundeek eta gizarteak ez dute ezer salatzen, eta ez dago Irakeko gerraren aurka egon zen mugimendurik ere. Irak AEBek suntsitu zuten, eta Siria, berriz, Errusia eta Iranen bidez suntsitzen ari dira, baina horrek ez du halako erreakziorik pizten. Estatu Batuen esku hartzea hobeto ulertzen dugula dirudi, haien jarduera inperialistak hobeto ezagutzen ditugulako. Baina inperialismoak beste aurpegi bat duenean, badirudi gehiago kostatzen zaigula hori identifikatzea. Zigorgabetasun sentsazioa handitzen ari da, eta ez dago erreakzio proportzionalik.


Irakasbil | Argitalpenak | Hizpide 47\nArgitaratua: astelehena, 2000(e)ko abenduaren 18(e)an, 09:00(e)an\nHizpide 47 alearen azalpena\nSortua: 2000(e)ko abenduak 18\nSimulazio orokorra I: etxaldetarrak proiektua. Hizkera informalaren lanketa goi-mailan\nSortua: 2000(e)ko abenduak 29\nLegazpi 6 euskaltegian sortutako ataza-sare hau 3A mailako ikasleen\nbeharrei erantzuteko materiala da, hau da, 2. maila gainditua izan eta goi-mailan hasiberriak diren ikasleei begirakoa, eta helburu nagusia da hizkuntza beren ingurune hurbilera egokitzeko gaitasuna garatzea, horrela, hiztunei eguneroko harremanetan eskatzen zaien naturaltasunez eta egokitasunez aritzeko trebetasuna garatuko dutelakoan.\nHorretarako, hitz egiteko ez ezik, entzun, irakurri eta idazteko ariketak ere proposatu dituzte, norberaren edota taldearen beharren arabera aukera--maukerakoak direnak. Eta hori dena era koherentean gauzatzeko hainbat ataza sortu dituzte, denek alderdi komun berezi bat dutelarik: hain zuzen ere, SIMULAZIO OROKORRA, ikasleek egoeraren nondik norakoak barneratzeko\ntresna baliagarria, egokitzearen zentzua ulertzen lagunduko diena.\nAbegi euskaltegietako telefono-sistema\nTelefono-sistema abian jarri dute Abegi euskaltegiek euskara irakasteko. Telefonoa lagun dutela, ikasle eta irakasleak sistema horretan zertan eta nola ari diren azaltzen da. Halaber, erabiltzen dituzten hainbat ariketa ikusteko parada dago.\nGaztelania-hiztunek aditz trantsitiboak nola gauzatzen dituzten euskaraz\nIgone Arteagoitiak (1999) egindako doktore-tesiaren zati bat da artikulu hau.\nHonako hau izan zen ikerketaren helburua: bi hizkuntzatako (gaztelania-euskara) eta hiru mailatako ikasleekin, esaldi trantsitiboak antolatzeko estrategiak (posizionalak vs. morfologikoak) aztertzea.\nNola erabili testu errealak ikasle hasiberriekin\nSortua: 2000(e)ko abenduak 2\nEsaldiak bata bestearen atzetik metatze hutsa baino askoz gehiago da hizkuntza. Hartara, irakaskuntza ezin da soil-soilik esaldietan oinarritu. Artikulugileak dioskunez,ikasle hasiberriekin ere testua errealak erabiltzea komeni dela bistaratzea da bere helburua. Bere baieztapena aldezteko argudioekin batera ikasgelan erabil daitezkeen hainbat ariketa ere eskaintzen dira.\nLiteratur testuak lantzen: trebetasunen integraziorako aukera bat (I)\nIrakurmena da aztergaia artikulu honetan. Trebetasunaren nondik norako nagusiak. eta, aldi berean, didaktizaziorako hainbat erakusbide modu ulergarrian azaltzen saiatu dira egileak. Adibideak, literatur testuak dituzte langai.\nHurrengo batean trebetasunen integrazioaren aukerari zuzen eta estu ekingo diote. Horretaz gain, eta azalpenaren ondorio, hipertestuaren ideiaren gainean jardungo dute.\nEz-hitzezkoaren behaketa hizkuntz klasean\nHizkuntz klasea behatu eta analizatzen jakiteak eskatzen du aurretik elkarreragina deskribatzeko lanabesak horretarako egokitzea. Hitzezko elkarreragina askok aztertu dute, baina oraindik ere ez-hitzezkoa ez “ikusteko” joera dago batzuetan edo, hain da begien bistakoa, edozein behatzaile sentitzen baita horretaz hitz egiteko gai. Artikulu honen egileak komunikazioaren “ezkutuko alderdi” horren analisian lagundu nahi du, orain arte gai horretan egin diren ikerketen berri emanez, lehenbizi, eta, gero, azterketa horrek hezkuntzaren behaketan dituen inplikazioak aurkitzen saiatuz.


Langile autonomoen kontratuen erregistroa ekonomikoki mendeko (TAED)\nKontratuen erregistroa langile autonomoen ekonomikoki mendeko (TAED Erregistroa), horretarako, erregistro-prozedura modu telematikoan egiteko kontratuak jarduera ekonomiko edo langile autonomoaren lanbide ekonomikoki mendekoa.\nErregistro hori egin dezakete langile autonomoa, bezeroak berak ekonomikoki mendekoa edo profesional elkargokideek ordezkaritza diharduten.\nZerbitzu hau erabiltzeko bat eduki behar da Ziurtagiri Digitala bat Nan elektronikoa.\nNola lortu eta erabiltzeko ziurtagiri digitala erabiliz).\nLangile autonomoen kontratuen erregistroa ekonomikoki mendeko (TAED).\nAdierazlea TAED kontratu eredua.\nDeskarga dezakezu kontratu-eredua de trabajador autónomo económicamente dependiente, conforme al Anexo I del Real Decreto 197 / 2009 , betiere adibide gisa.\nErrege Dekretua 1541 / 2011 - 31 , urriaren legea garatzen du. 32 / 2010 , 5 agindua, abuztuaren utzi ostean babesteko berariazko sistema ezartzen duena langile autonomoak jarduera.\nErrege Dekretua 197 / 2009 - 23 garatzen duen otsailaren-lan autonomoaren estatutua arloko langile autonomoaren kontratua ekonomikoki mendekoa eta erregistroa eta estatuko langile autonomoen elkarte profesionalen erregistroa sortu behar da.\nLEGEA 20 / 2007 , 11 langile autonomoaren estatutuaren uztailaren.


Irekia Eusko Jaurlaritza - Gobierno Vasco :: EHAA xedapena 201504473\nEBAZPENA, 2015eko urriaren 22koa, Lanbide-Euskal Enplegu Zerbitzuko zuzendari nagusiarena, zeinaren bidez argitara ematen baita aldatu egin dela Hezkuntza, Unibertsitate eta Ikerketako sailburuaren eta Enplegu eta Gizarte Gaietako sailburuaren 2012ko urriaren 3ko Aginduan ezarritako laguntzak finantzatzeko 2015ean esleitutako kredituen guztirako zenbatekoa. Agindu horren bidez, gazteek prestakuntza lanarekin txandakatzeko Hezibi programaren oinarri arautzaileak ezarri ziren.\nGaiak: LAGUNTZAK; AURREKONTUAK; GAZTERIA; TXANDAKAKO PRESTAKUNTZA-PRAKTIKEN PROGRAMA; LANAREN SUSTAPENA; LAN-KONTRATUAK; ALDAKETA\nHurrenkenaren zenbakia: 201504473\n2015/05/15ean argitaratutako 2015/05/14ko EBAZPENA aldatzen du \n2015eko maiatzaren 15eko Euskal Herriko Agintaritzaren Aldizkariaren 89. zenbakian argitaratu zen Lanbide-Euskal Enplegu Zerbitzuko zuzendari nagusiaren 2015eko maiatzaren 14ko Ebazpena, non argitara ematen baita Lanbide-Euskal Enplegu Zerbitzuko Administrazio Kontseiluaren erabaki bat. Erabaki horren bitartez esleitzen dira 2015ean honako laguntza hauek finantzatzeko diru-baliabideak: gazteek prestakuntza lanarekin txandakatzeko Hezibi programaren oinarri arautzaileak ezartzen dituen Hezkuntza, Unibertsitate eta Ikerketako sailburuaren eta Enplegu eta Gizarte Gaietako sailburuaren 2012ko urriaren 3ko Aginduan ezarritako laguntzak. Orotara, 1.000.000 euro dira, horietatik 400.000 euro 2015eko ordainketa-kredituari dagozkio, eta 600.000 euro 2016ko konpromiso-kredituari.\nAipatutako ebazpenean ezarrita dago zenbateko hori handi daitekeela, kasuan kasu, baldin eta aurrekontuetan aldaketarik onartzen bada, indarreko legeekin bat, eta, aldaketarik badago, inguruabar horren berri ematen bada Lanbide-Euskal Enplegu Zerbitzuko zuzendari nagusiaren ebazpen baten bidez.\nHezibi programa izandako parte-hartzea hasieran uste baino handiagoa izan da eta haren babespeko prestakuntza- eta ikaskuntza-kontratuak hasieran urte baino gehiago izan dira. Ikas-ekinezko prestakuntza estrategia baliagarri bilakatu da, aukera gehiago ematen baitie gaztei prestakuntzarako eta lanerako; aldi berean, enpresei bermatzen die langileak behar bezala prestatuta daudela ekoizpen-sistemako beharrizanak betetzeko. Hori dela eta, Lanbide-Euskal Enplegu Zerbitzuak sendotu nahi du programa horretarako laguntza, horregatik jo du beharrezkotzat gazteak kontratatu dituzten enpresek diru-laguntzetarako egindako eskaerei erantzutea, gazte horiek euren ikasketak egiten baitituzte ikas-ekinezko prestakuntzaren modalitate horretan.\nHorren ondorioz, Lanbide-Euskal Enplegu Zerbitzuko Administrazio Kontseiluak 2015eko urriaren 22ko bileran erabaki zuen laguntza hauek finantzatzeko esleitutako diru-baliabideak handitzea: gazteek prestakuntza lanarekin txandakatzeko HEZIBI Programaren oinarri arautzaileak ezartzen dituen Hezkuntza, Unibertsitate eta Ikerketako sailburuaren eta Enplegu eta Gizarte Gaietako sailburuaren 2012ko urriaren 3ko Aginduan ezarritako laguntzak.\nArgitara ematea Lanbide-Euskal Enplegu Zerbitzuko Administrazio Kontseiluak, 2015eko urriaren 22ko bilkuran, honako erabaki hau hartu zuela:\n«Lehenengoa.– Diru-baliabideak gehitzea, Hezkuntza, Unibertsitate eta Ikerketako sailburuaren eta Enplegu eta Gizarte Gaietako sailburuaren 2012ko urriaren 3ko Aginduan ezarritako laguntzak finantzatzeko. Agindu horren bidez, gazteek prestakuntza lanarekin txandakatzeko HEZIBI programaren oinarri arautzaileak ezartzen dira. Diru-zenbateko hori 3231 programaren kargura esleituko da (Prestakuntza, 41. atala – Lanbide-Euskal Enplegu Zerbitzua): 150.000 euro, 2016ko konpromiso-kredituari dagozkio.\nBeraz, aipatutako laguntzak finantzatzera bideratuko den aurrekontu-kredituaren guztirako zenbatekoa 1.150.000 euro dira, eta horietatik 400.000 euro 2015eko ordainketa-kredituari dagozkio, eta 750.000 euro 2016ko konpromiso-kredituari.\nHezibi programaren babesean emandako laguntzak Europako Gizarte Funtsarekin batera finantzatu ahal izango dira, 2014-2020ko Gazte Enplegurako Programa Operatiboaren barruan edo Euskal Autonomia Erkidegoko 2014-2020ko EGF Programa Operatiboaren barruan».\nEbazpen honek amaiera ematen dio administrazio-bideari, eta, haren aurka, berraztertze-errekurtsoa aurkez dakioke Lanbide-Euskal Enplegu Zerbitzuko zuzendari nagusiari, hilabeteko epean, ebazpena argitaratu eta hurrengo egunetik aurrera; bestela, administrazioarekiko auzi-errekurtsoa ere jar daiteke Vitoria-Gasteizko Administrazioarekiko Auzien Epaitegian, bi hilabeteko epean, ebazpena argitaratu eta hurrengo egunetik aurrera.\nVitoria-Gasteiz, 2015eko urriaren 22a.


Hezkuntza eta teknologiari buruzko gogoeta asteazkenean\nMondragon Unibertsitateak 2000. urtean ipini zuen abian Mendeberri Proiektua. Urte hartako gizartearen diagnostikoa abiapuntu, bere hezkuntza ereduaren oinarriak definitu zituen, ondorengoak ardatz nagusitzat joz: konpetentzietan oinarritutako curriculumen diseinua,...\nSarelarien tartea amarauna irratsaioan, 14-03-30\nAtzo Gorka Julio, Mikel Iturria eta hiruron txanda izan zen Amaraunako sarelarien tartean. Beti bezala, EITBko Miramongo estudioetan izan ginen Nagore Telleria eta Andoni Mutiloarekin. Ondorengo gaiei buruz hitz egin genuen: Change.org, Lizartza eskolaren eskaeraren harira:...\nMondragon Formación Online blogean, besteak beste, formazio pilulak argitaratzen ditugu, bereziki, erdi-presentzial edota online modalitatean dabiltzan gure irakasleentzat. Mondragon Unibertsitatean, Moodle plataforma eta Google Apps for Education erabiltzen ditugu eta,...\nSarelarien tartea Amarauna irratsaioan, 2014-03-09\nLehengo igandeko Amaraunako sarelarien tartean, Gorka Julio, Mikel Iturria eta hirurok egon ginen, EITBko Miramongo estudioetan, Nagore Telleria eta Andoni Mutiloarekin batera. Ondorengo gaiei buruz hitz egin genuen: Blogetan blog lehiaketa: sari-banaketa, jardunaldia, blog...